Δημήτρης Χριστόπουλος: Η Ελληνική Αστυνομία στο πανεπιστήμιο - Μια γλυκιά τουρκική συνταγή - Commonality\nΔημήτρης Χριστόπουλος: Η Ελληνική Αστυνομία στο πανεπιστήμιο – Μια γλυκιά τουρκική συνταγή\n·6 Φεβρουάριος, 2021\nΤο τουρκικό, αυτό είναι τo εγγύτερο, από πλευράς περιεχομένου, σύστημα σε εκείνο που προωθείται με το σχέδιο νόμου για την αστυνομία στα πανεπιστήμια. Επίσης, το γεωγραφικά εγγύτερο στην Ελλάδα. Ξέρω ότι η διαπίστωση αυτή προκαλεί πιθανώς μια δυσφορία στους θιασώτες του, που θα προτιμούσαν να μοιάζει με το γερμανικό, το γαλλικό, το ολλανδικό ή κάποιο σκανδιναβικό μοντέλο, αλλά δεν φταίω εγώ, που κάνω τη διαπίστωση.\nΤο μόνο κράτος-μέλος του Συμβουλίου της Ευρώπης που έχει εναποθέσει την πανεπιστημιακή φύλαξη στην αστυνομία του είναι η γείτων. Μια χώρα που δύσκολα θα χαρακτήριζες πρότυπο για τις επιδόσεις της στο κράτος δικαίου και στην ακαδημαϊκή ελευθερία. Το αναγνώρισε και ο άρτι εκλεχθείς Έλληνας δικαστής στο Ευρωπαϊκό Δικαστήριο Δικαιωμάτων του Ανθρώπου, Γιάννης Κτιστάκις, ο οποίος δίδαξε για δύο χρόνια στο Πανεπιστήμιο του Βοσπόρου, το ομολόγησε σε συνέντευξή του στην «Καθημερινή», επικροτώντας το μέτρο. «Η αυστηρή επιτήρηση στις πύλες της Ροβέρτειου Σχολής του Βοσπόρου, όπου δίδαξα, δεν εμπόδισε αλλά προστάτευσε τη διδακτική μου ελευθερία». Την ίδια στιγμή παρατηρεί κανείς και αποκλίνουσες φωνές από τον συντηρητικό χώρο, οι οποίες πληθαίνουν.\nΜε άρθρο του στο «Βήμα» το ιστορικό στέλεχος της Νέας Δημοκρατίας και πρώην υπουργός Παιδείας, Γ. Σουφλιάς, γράφει πως το σχέδιο νόμου είναι «πονάει κεφάλι, κόβει κεφάλι», όπου, φυσικά, το κεφάλι είναι το συνταγματικά κατοχυρωμένο αυτοδιοίκητο των πανεπιστημίων.\nΟ επίσης πρώην υπουργός Παιδείας και πρώην πρύτανης, Θεόδωρος Φορτσάκης, υποστήριξε σε συνέντευξή του πως η αστυνομία δεν πρέπει να κατοικοεδρεύει στα πανεπιστήμια, ενώ ο διευθυντής της «Καθημερινής», Αλέξης Παπαχελάς, έγραψε ότι «τα περισσότερα προβλήματα του τόπου δεν χρειάζονται νέους νόμους για να λυθούν. (…) Με τον νόμο για το άσυλο, για παράδειγμα, τόσο η πολιτεία όσο και οι πρυτάνεις διαθέτουν ήδη τα εργαλεία για να πατάξουν την ανομία των επαγγελματιών μπαχαλάκηδων στα πανεπιστήμια».\nΟι αστυνομικοί ξέρουν μάλλον καλύτερα από τους πολιτικούς τους προϊσταμένους ότι το job description τους δεν είναι να κυκλοφορούν καθημερινά στα πανεπιστήμια. Εννοείται πως, όταν χρειάζεται, τίποτε δεν τους εμποδίζει να μπαίνουν και με το υφιστάμενο σήμερα νομοθετικό πλαίσιο. Είναι σαφές πως ένα τμήμα της συντηρητικής παράταξης αμφιβάλλει για την αναγκαιότητα του νόμου. Αμφιβάλλει, επίσης, και για την αποτελεσματικότητά του, όπως ακριβώς και η Πανελλήνια Ομοσπονδία Αστυνομικών Υπαλλήλων, καθώς φοβάται ότι θα λειτουργήσει ως συσσωρευτής έντασης αντί καταλλαγής.\nΟι αστυνομικοί ξέρουν μάλλον καλύτερα από τους πολιτικούς τους προϊσταμένους ότι το job description τους δεν είναι να κυκλοφορούν καθημερινά στα πανεπιστήμια. Εννοείται πως, όταν χρειάζεται, τίποτε δεν τους εμποδίζει να μπαίνουν και με το υφιστάμενο σήμερα νομοθετικό πλαίσιο.\nΤο ρήγμα δεν είναι ασήμαντο. Φανατικοί υπερασπιστές του νομοσχεδίου είναι κάποιοι ακραίοι που, επειδή πιστεύουν ότι χαράμισαν τα νιάτα τους στην αριστερά, περιφέρονται αποκλειστικά βγάζοντας τη χολή τους γι’ αυτήν, μη βλέποντας τίποτε, μα τίποτε άλλο να πηγαίνει στραβά σε αυτόν τον τόπο.\nΔιαβάζω κείμενα για την «εκφυλισμένη, τη χαλασμένη ελίτ των πρυτάνεων» και άλλα συναφή, τα οποία για την πολιτική επιστήμη είναι ο ορισμός του ακραίου, καραμπινάτου λαϊκισμού (για να μην πω κάτι βαρύτερο) και πραγματικά απορώ με το πόσο εύκολα δένουν με τον κυβερνητικό λόγο που, σύμφωνα με τον πρωθυπουργό, αποστρέφεται τον λαϊκισμό όσο τίποτε άλλο!\nΑπό την άλλη πλευρά, η αξιωματική αντιπολίτευση ως σήμερα δεν έχει προτείνει ένα εναλλακτικό σχέδιο νόμου με έμφαση στην ανάγκη φύλαξης χώρων του πανεπιστημίου από δυνάμεις που υπάγονται στις πρυτανικές αρχές και με σεβασμό στο αυτοδιοίκητο που προβλέπει το Σύνταγμα. Αυτό προτείνουν οι χίλιοι και πλέον πανεπιστημιακοί και αυτό επεξεργάστηκε και το ΚΙΝ.ΑΛ. με μια άξια λόγου πρόταση.\nΚακώς! Μια τέτοια πρωτοβουλία πολιτικά θα ενέτεινε την αμηχανία στο κυβερνητικό στρατόπεδο, βαθαίνοντας το υπαρκτό ρήγμα, καθώς υπάρχουν νουνεχείς δεξιοί που βλέπουν ότι η ΕΛ.ΑΣ. στα πανεπιστήμια θα φέρει μπελάδες και παραβιάζει το Σύνταγμα. Μια τέτοια πρωτοβουλία, ακόμη και αν δεν μπορούσε να ευοδωθεί σήμερα λόγω κοινοβουλευτικών συσχετισμών, θα αποτελούσε παρακαταθήκη για το μέλλον.\nΗ Νέα Δημοκρατία, από τότε που έγινε κυβέρνηση, νομοθετεί κατά ριπάς με νόμους που είχε επεξεργαστεί ήδη όσο ήταν στην αντιπολίτευση και είχε τον χρόνο να παραγάγει το νομοθετικό υλικό που θεωρούσε ότι χρειάζεται ο τόπος. Πολύ καλά κάνει από την πλευρά της, αν εξαιρέσω ότι το κάνει εν μέσω κορωνοϊού, επικαλούμενη την πανδημία ώστε να περιορίζει τις αντιδράσεις. Το ότι ο υπογράφων και άλλοι διαφωνούμε με τους νόμους αυτούς, διότι είναι αυταρχικοί, άδικοι, ανάλγητοι κ.λπ., είναι άλλου παπά ευαγγέλιο.\nΟ χρόνος τρέχει και συμβαίνουν πράγματα. Το νέο σχέδιο νόμου που προετοιμάζεται να ακολουθήσει θα είναι αυτό για την επανεισαγωγή των πρυτανικών συμβουλίων, με παράπλευρο στόχο είτε να παύσει η θητεία των ενοχλητικών πρυτάνεων είτε να καπελωθεί από κυβερνητικά στελέχη. Για τον λόγο αυτό χρειάζεται επαγρύπνηση και άμεση αντίδραση με προτάσεις.\nΠάντως, δοτούς πρυτάνεις επέβαλε η γειτονική μας Τουρκία στα πανεπιστήμια με έκτακτη νομοθεσία, οι φοιτητές ξεσηκώθηκαν και, φυσικά, η αστυνομία, που κατοικοεδρεύει στα τουρκικά πανεπιστήμια, τους περιέλαβε. Ακούω ήδη εκείνους και εκείνες που διαβάζουν να μου λένε: «Εμείς δεν είμαστε Τουρκία». Γνωρίζω τι είμαστε. Υποψιάζομαι όμως και τι μπορούμε να γίνουμε… Ανέκαθεν οι τουρκικές συνταγές ήταν γλυκός πειρασμός για κάθε εξουσία.


Conspiracy Theories & Gaming - Πως συνδέονται; | MARIOZ.GR - Κατασκευή Ιστοσελίδων\nMARIOZ.GR - Κατασκευή Ιστοσελίδων και Eshop > Νέα > Άρθρα > Conspiracy Theories & Gaming – Πως συνδέονται;\nΗ θεωρίες συνωμοσίας έχουν μεγάλη ομοιότητα μα τα χαρακτηριστικά ενός multiplatform παιχνιδιού επαυξημένης πραγματικότητας για υπολογιστές – εκτός του ότι είναι επικίνδυνες και στην πραγματική ζωή.\nΌταν το QAnon εμφανίστηκε το 2017, ο σχεδιαστής παιχνιδιών Adrian Hon ένιωσε ότι κάτι του θύμιζε…\nQAnon, όπως πολύ πιθανό να ξέρετε, είναι η δεξιά θεωρία συνωμοσίας που περιστρέφεται γύρω από μια φιγούρα που ονομάζεται Q. Υποστηρίζει ότι το βαθύ κράτος – μια φερόμενη elit με επικεφαλής τους Μπαράκ Ομπάμα, Χίλαρι Κλίντον, Τζορτζ Σόρος και υποστηριζόμενοι από άλλες διασημότητες — συντονίζουν έναν παγκόσμιο δακτύλιο διακίνησης ναρκωτικών και παιδοφιλίας και σχεδιάζουν ένα αριστερό πραξικόπημα. Υποστηρίζουν επίσης ότι μόνο ο Ντόναλντ Τραμπ εμποδίζει ηρωικά την παραπάνω συνωμοσία.\nΦυσικά, και πρόκειται για μια ανοησία!\nΑυτό όμως που ήταν ενδιαφέρον για τον Hon ήταν το ύφος των ανοησιών. Καταρχήν, είναι εθιστικά συμμετοχικό. Όποτε το Q δημοσιεύει στοιχεία για τη συνωμοσία, αυτός (ή αυτή ή αυτοί) αφήνει ενδείξεις – “Q drops” – σε πίνακες εικόνων όπως το 8kun που είναι cryptic και open-ended. Το 2019, για παράδειγμα, διαβάζουμε τα εξής:\n“[C] BEFORE [D]. [C]oats BEFORE [D]. The month of AUGUST is traditionally very HOT. You have more than you know.”\nΔεδομένου ότι οι ενδείξεις είναι έμμεσες, εξαρτάται από τους οπαδούς/αναγνώστες του QAnon πως θα τα ερμηνεύσουν.\nΦυσικά, όλοι τους ξεκινούν αμέσως να Googl-άρουν τις φράσεις και μετά μοιράζονται online τις δικά τους εξηγήσεις/έννοιες/νοήματα σχετικά με το τι σημαίνουν όλα αυτά. Μία εξήγηση για το παραπάνω “Q drop” είναι:\n“Ο Αύγουστος είναι όταν ο Τραμπ θα φυλακίσει επιτέλους την Κλίντον!”\nΤο QAnon pack τίνει να είναι μέρος ενός τεράστιου crowdsourcing project που βλέπει τον εαυτό του να σπάει/αποκρυπτογραφεί ένα μυστήριο και το οποίο οδήγησε τον Hon να αναγνώρισει ότι το QAnon συμπεριφερόταν ακριβώς όπως ένα παιχνίδι εναλλακτικής πραγματικότητας ή ARG (Alternate Reality Game).\nΤα παιχνίδια ARG έχουν σχεδιαστεί ώστε να είναι clue-cracking, Multiplatform scavenger hunts.\nΣυχνά χρησιμοποιούνται ως προώθηση (promos), πχ. για μια ταινία.\nΈνα κινηματογραφικό στούντιο φυτεύει ένα κρυφό στοιχείο/ένδειξη στον κόσμο γύρω μας. Εάν το αναζητήσετε, το ανακαλύψετε και το Googl-άρετε, θα οδηγηθείτε σε εκατοντάδες περισσότερα/ες στοιχεία/ενδείξεις. Η λύση έχει ενσωματωποιηθεί εσκεμμένα σε διάφορες ιστοσελίδες, online βίντεο, χάρτες ακόμη και podcasts.\nΤο πρώτο μεγάλο ARG ονομάζεται The Beast. Δημιουργήθηκε το 2001 έως προώθηση της ταινίας του Steven Spielberg A.I. (Τεχνητή νοημοσύνη) και ξεκίνησε με μια αναφορά σε «sentient machine therapist» στα credits που αναγράφονται στην αφίσα της ταινίας.\nΟ Hon ήταν μαθητής όταν το Beast κυκλοφόρησε και έγινε εμμονή για πολλούς ανά το κόσμο. Επίσης ήταν επόπτης (moderator) σε ένα φόρουμ συζήτησης όπου οι παίκτες αντάλλασαν λύσεις και ενδείξεις. Το παζλ λύθηκε περίπου πέντε μήνες μετά, και ο Hon εμπνεύστηκε τόσο πολύ που δημιούργησε τη δική του εταιρεία για να φτιάξει ARGs και το αποτέλεσμα ήταν να δημιουργήσει μαζί με τον αδερφό του Adrianτο το Perplex City ARG (το πιο γνωστό παιχνίδι του) το 2005. Εκτοτε υλοποίησε πολλά ακόμη παιχνίδια που γνώρισαν επιτυχία.\nΓι’ αυτό το λόγο ο Hon είναι πεπεισμένος ότι η δυναμική του παιχνιδιού μας βοηθά να εξηγήσουμε γιατί το QAnon είναι μια σαγηνευτική συνωμοσία με τόση μεγάλη απήχηση παγκοσμίως. Συνδέεται με τα ψυχολογικά θέλγητρα που κάνουν ARGs τόσο διασκεδαστικά.\nΠρώτα απ ‘όλα, το QAnon θέτει ένα μυστήριο που είναι τόσο μεγάλο -δυσεπίλυτο- που μπορεί να λυθεί μόνο με το crowdsourcing.\nΦυσικά και είναι συναρπαστικό να συμμετέχετε μαζί με άλλους ανθρώπους σε κάτι μεγαλύτερο από τον εαυτό σας.\nΕπιπλέον, σε μετατρέπει σε πολεμιστή από τη άνεση της πολυθρόνας σου, και σε οδηγεί σε μια ηρωική αναζήτηση αλήθειας.\nΔυστυχώς η αλήθεια -όπως αναφέρει ο Hon- είναι ότι απλά: “They’re looking for signals in the noise.”\nΥπάρχει επίσης η συγκίνηση της δημιουργικότητας όπως μας αναφέρει ο Marc-André Argentino, δημόσιος μελετητής στο Concordia\nΠανεπιστήμιο που ερευνά το QAnon.\nΟι ακόλουθοι του QAnon δεν είναι απλά παθητικοί λήπτες “Q-drops”. Δημιουργούν με τη σειρά τους νέα βίντεο και κείμενα. Οι ακόλουθοι του Q συμπεριφέρονται σαν θρησκευτικοί οπαδοί που ερευνούν τα κείμενα της πίστης τους, και χειροτεχνούν ερμηνείες που γίνονται μέρος του επίσημου δόγματος.\nΠαρόμοια με ένα παιχνίδι ARG, το QAnon δίνει κοινωνικές ανταμοιβές στους οπαδούς του. Αν δηλαδή είστε οι πρώτοι που δημοσιεύετε μια νέα ανακάλυψη, τότε «Άλλοι άνθρωποι μπορούν να το δουν και ξεκινούν να το αναγνωρίζουν”. Αυτό προσφέρει στους οπαδούς social rewards.\nΚατά κάποιο τρόπο, τα ARG’s και το QAnon είναι η πεμπτουσία της κουλτούρας του Διαδικτύου. Ο ιστός πάντα προσέλκυε τη δημιουργία συνδέσμων/συμπερασμάτων του τύπου: “Αυτό συνδέεται με αυτό που συνδέεται με Αυτό”. Και ο κυβερνοχώρος διευκολύνει την εμμονή πολλών θεωριών στο ότι όλα είναι αλληλένδετα και προϊόν μιας παγκόσμιας συνομοσίας.\nΜόλις ξεκινήσετε να σκέφτεστε με αυτόν τον τρόπο, καταλήγετε στο ότι ίσως, το QAnon ήταν σχεδόν αναπόφευκτο. Όπως επισημαίνει και ο λόγιος M. R. Sauter το Διαδίκτυο είναι εξαιρετικά -ίσως και ιδανικά- κατάλληλο για τη διαιώνηση θεωριών συνωμοσίας. «Είναι η χαρά του δημιουργώ συνδέσεις», μας λέει χαρακτηριστικά ο Sauter, σημειώνοντας παρόμοιες περιπτώσεις όπου προηγούμενες θεωρίες συνωμοσίας έχουν εμφανίσει επίσης ιδιότητες τύπου ARG. Μια από αυτές ήταν το Climategate, όπου οι σκεπτικιστές της θεωρίας υπερθέρμανσης του πλανήτη (Global Warming) χάκαραν/απέκτησαν πρόσβαση σε πολλά emails από επιστήμονες του κλίματος και κατέληξαν σε παράλογα, αβάσιμα και αναπόδεικτα συμπεράσματα.\nΟι κατασκευαστές ARG παιχνιδιών εδώ και καιρό ανησυχούν για αυτό το φαινόμενο και την αδυσώπητη, άγρια φύση του.\nΕάν οι παίκτες λύσουν ένα παζλ, εθίζονται και λαχταρούν το επόμενο, ώστε να αντιμετωπίσουν περισσότερα, περισσότερα και ακόμη περισσότερα παζλ. Αλλά αυτό μπορεί να καταλήξει στη κατάσταση εμμονής του – να βλέπεις παζλ εκεί που δεν υπάρχουν.\nΚάτι τέτοιο συνέβη με τη διαδικτυακή ομάδα που έλυσε το Beast, ένα μέλος πρότεινε την «επίλυση 9/11». Ο Hon και oi άλλοι mods -ευτυχώς- έβαλαν τέλος σε αυτή τη πρόταση, αλλά έδειξε το πόσο εύκολα ένα ARG μπορεί να καλλιεργήσει και οδηγήσει σε παραληρητικούς και εμμονικούς σκοπούς.\nΟμοίως και με το QAnon, η συνομωσιολογία έχει προωθηθεί επικίνδυνα από το περιθώριο στο mainstream. Σε ένα internal study του Facebook σύμφωνα με αναφορές βρήκαν εκατομμύρια ανθρώπους εγγεγραμένους σε διάφορους ιστότοπους QAnon και υποστηρικτές QAnon πρόσφατα κέρδισαν θέσεις στο Κογκρέσο στη Georgia και τη Florida.\nΌλα αυτά υποδηλώνουν ότι το QAnon -δυστυχώς- είναι απίθανο να εξασθενίσει σχετικά σύντομα. Μη ξεχνάμε ότι εκτός από το ιδεολογικές του ρίζες, τροφοδοτείται και με ένα από τα δυνατότερα συναισθήματα που προσφέρει το Διαδίκτυο: It’s Fun! 😄


Υπάρχουν ανέντιμοι αριστεροί; | Protagon.gr\nΟ Παύλος Πολάκης στη Βουλή. Η άποψη του περί ηθικής εκπορεύεται από την πολιτική θέση των προσώπων | INTIMENEWS\nΟ αριστερός θεωρείται εξ ορισμού έντιμος. Oλοι άλλοι ελέγχονται. Στην κατά Πολάκη εκδοχή της πραγματικότητας, αν στη θέση του Γιάννου ήταν ένας αριστερός όλα θα έλαμπαν. Τα πάντα απλοποιούνται σε μία αιώνια διαμάχη ανάμεσα στο αγαθό και στο δόλιο\nΚώστας Γιαννακίδης 26 Οκτωβρίου 2018, 00:48\nΟ Παύλος Πολάκης στη Βουλή. Η άποψη του περί ηθικής εκπορεύεται από την πολιτική θέση των προσώπων\nΣτις εκλογές του ‘89 η Νέα Δημοκρατία κατέβηκε με το σύνθημα «Εξω οι κλέφτες του ΠΑΣΟΚ». Δεν το υιοθέτησε επισήμως, ούτε εκστομίστηκε από υποψήφιό της. Οταν όμως το φώναζε η πλατεία, το μπαλκόνι σιωπούσε.\nΕτσι γίνονται αυτά τα πράγματα. Μπορεί η απόδοση συλλογικής ευθύνης να χωλαίνει λογικά και να υστερεί δεοντολογικά, αλλά κανένας δεν είναι τόσο fair play τύπος ώστε να χάσει την ευκαιρία. Φυσικά και θα βγει τώρα ο Τζανακόπουλος και θα μιλήσει για την ευθύνη του «παλιού συστήματος» δίνοντας στη δακτυλοσκόπηση του Γιάννου διαστάσεις πολιτικού αποτυπώματος για μία ολόκληρη εποχή και για έναν ευρύτερο χώρο. Και πες, εντάξει, ας πάει στο κομμάτια, ο Τζανακόπουλος τότε ήταν στο Αιγάλεω και τραγουδούσε το «Βρέχει στη φτωχογειτονιά». Να το λέει και ο Σωτήρης ο Καψώχας της ΕΡΤ που, επί Γιάννου, ήταν στο Γραφείο Τύπου του υπουργείου Εθνικής Οικονομίας, ακούγεται ελαφρώς αστείο.\nΒέβαια και τον Τζανακόπουλο αν τον πάρεις πολύ στα σοβαρά, θα καταλάβεις ότι έχει την τσιχλόφουσκα στο στόμα. Μιλάει, ας πούμε, για την εποχή Σημίτη, αλλά δεν αναρωτιέται πού ήταν εκείνη την εποχή ο στελεχικός κορμός του ΣΥΡΙΖΑ, ειδικά στην περιφέρεια. Διότι αφού αναρωτιέσαι αν ο Σημίτης είχε καταλάβει τι έκανε ο Ακης, οφείλεις να ρωτήσεις και τον Κοτσακά, που ήταν και πιο κοντά του. Αυτό φυσικά δεν αναιρεί τις ευθύνες Σημίτη: τρεις υπουργοί και ο στενότερος του συνεργάτης βρέθηκαν με βρώμικα χέρια.\nΕν τέλει, όμως, ας το ξεκαθαρίσουν ο Τζανακόπουλος, ο Σκουρλέτης και ο, απαραίτητος, Πολάκης: όταν αναφέρονται στο παλαιό πολιτικό σύστημα, μέχρι ποια βαθμίδα φτάνει ο καθαρτήριος πύρινος λόγος τους; Μαξίμου και υπουργικό συμβούλιο ή κατεβαίνουν και σε επίπεδο τοπικών οργανώσεων; Διότι όσο πιο χαμηλά κατεβαίνεις στην απόδοση ευθύνης, τόσο πιο ακροδεξιός γίνεσαι. Εκτός και αν θέλουν να μας πουν ότι είναι όλοι σάπιοι και ήρθαν ο Τσίπρας, η αυλή του Μαξίμου και ο Καμμένος για να κάνουν κάθαρση. Τότε πάσο.\nΕξίσου ακροδεξιό, σχεδόν φασιστικό, είναι να αποδίδεις ευθύνες μόνο στην πολιτική προέλευση των προσώπων, εκτός και αν έχεις να κάνεις με κανονικούς φασίστες. Το αφήγημα του Πολάκη (που παραδέχθηκε ότι ως δήμαρχος τηρούσε διπλά βιβλία) λέει ότι η πολιτική προέλευση προσδιορίζει την ηθική. Ο αριστερός θεωρείται εξ ορισμού έντιμος. Όλοι οι άλλοι ελέγχονται. Στην κατά Πολάκη εκδοχή της πραγματικότητας, αν στη θέση του Γιάννου ήταν ένας αριστερός όλα θα έλαμπαν. Τα πάντα απλοποιούνται σε μία αιώνια διαμάχη ανάμεσα στο αγαθό και στο δόλιο. Συζητάμε μόνο αν έκλεβε ο Άκης ως ΠΑΣΟΚ, αλλά όχι πώς λειτουργούσαν τότε οι μηχανισμοί κατά της διαφθοράς. Με αυτούς δεν ασχολήθηκε ο εκσυγχρονισμός. Κάποιος που θα είχε σαδιστική διάθεση, θα πήγαινε ακόμα πιο πίσω και θα ρωτούσε τι έκαναν για αυτό και οι υπουργοί της Αριστεράς όταν συμμετείχαν στις κυβερνήσεις συνεργασίας.\nΕννοείται ότι έτσι θα πάμε ως τις εκλογές, με τους Συριζαίους να διεκδικούν για τον εαυτό τους μεσσιανικό χαρακτήρα και τους άλλους να μην έχουν πολλά να πουν πέρα από δικαιολογίες που θα σκεπάζονται από τις φωνές του Πολάκη.\nΧαμηλές πτήσεις στα ΑΕΙ σημαίνει χαμηλές πτήσεις για τη χώρα


Ξεκινάει ο κατ’ οίκον εμβολιασμός στον Δήμο Δίου-Ολύμπου - Pieria News\n21/07/2021, 5:25 μμ\nΕνώνουμε τις δυνάμεις μας και κερδίζουμε τη μάχη κατά του κοροναϊού. Είναι στο χέρι μας να αυξήσουμε τον αριθμό των εμβολιασμών, “χτίζοντας” το απαραίτητο τείχος ανοσίας για να προφυλαχτεί η τοπική μας κοινωνία. Εμβολιαζόμαστε, σημαίνει ζούμε!


Η Αλεξάνδρεια στη δίνη της Ιστορίας | Η ΚΑΘΗΜΕΡΙΝΗ\nΗ Αλεξάνδρεια στη δίνη της Ιστορίας\nΤου Γιωργου Κορδομενιδη* / [email protected]\nεκδ. Ψυχογιός – σελ. 724\n«Πριγκίπισσα και πόρνη, βασιλική πολιτεία και anus mundi» κατά τον Λώρενς Ντάρρελ, ο οποίος άλλωστε τη μυθολόγησε και τη μυθοποίησε στη σύγχρονη λογοτεχνία, κοσμοπολίτικη ήδη από την ίδρυσή της, η Αλεξάνδρεια μέχρι τις αρχές του 20ού αιώνα υπήρξε το σπουδαιότερο λιμάνι της ανατολικής Μεσογείου και μια από τις πιο εξελιγμένες πόλεις της περιοχής, σταυροδρόμι πολιτισμών και φυλών. Τα αγκυροβολημένα στο λιμάνι βρετανικά θωρηκτά θύμιζαν ποιος κάνει κουμάντο στην Αίγυπτο. Οι πλάκες στους δρόμους της πόλης ήταν ιταλικές, τοποθετημένες από τα χέρια Σικελών μεταναστών. Οι Ελληνες πρωτοστατούσαν στο εμπόριο. Και οι Αιγύπτιοι παρείχαν τη δομή του κράτους και τα φθηνά εργατικά χέρια.\nΣ’ αυτό το φόντο, που το γνωρίζει πολύ καλά καθώς έχει μεταφράσει υποδειγματικά το βιβλίο του Μάικλ Χάαγκ «Αλεξάνδρεια: Η πόλη της μνήμης» (Ωκεανίδα, 2005), τοποθετεί ο Δημήτρης Στεφανάκης το μυθιστόρημά του «Μέρες Αλεξάνδρειας». Το βιβλίο εκδόθηκε για πρώτη φορά το 2007, πρόσφατα όμως κυκλοφόρησε στα γαλλικά και τιμήθηκε με το Prix Mediterrane tranger 2011, ενώ επανεκδόθηκε στην Ελλάδα.\nΠρόκειται για ένα πολυπρόσωπο ιστορικό μυθιστόρημα, στο επίκεντρο του οποίου -και με χρονικό ορίζοντα από τις παραμονές του Α΄ Παγκοσμίου Πολέμου μέχρι τις εθνικοποιήσεις του Νάσερ- βρίσκεται μια ελληνική οικογένεια καπνοβιομηχάνων. Δεσπόζει η φυσιογνωμία του πάτερ φαμίλια, Αντώνη Χάραμη, τυπική περίπτωση φτωχού πλην ευφυούς άντρα που χάρη σε έναν «καλό» γάμο και στην αξιοποίηση των συγκυριών γνωρίζει ραγδαία την κοινωνική καταξίωση. Κάτω όμως από την τσιτωμένη επιφάνεια της κοινωνικής ευπρέπειας, τόσο ο ίδιος όσο και τα περισσότερα -τα ανδρικά περισσότερο- μέλη της οικογένειάς του και ο περίγυρός τους έχουν μια παράλληλη, όχι και τόσο καθωσπρέπει ζωή. Οι ποικίλες, κυρίως οι ερωτικές και οι επαγγελματικές, περιπέτειες τόσο του γενάρχη Χάραμη όσο και της γυναίκας του αλλά και των δύο γιων του περιγράφονται από τον συγγραφέα με τρόπο που του δίνει την ευκαιρία να συστήσει στον αναγνώστη διαφορετικές πτυχές της ζωής της Αλεξάνδρειας, από τις κοσμικές λέσχες και τα σαλόνια μέχρι τον υπόκοσμο και τους ανθηρούς ανταγωνισμούς των κατασκόπων. Η δράση βέβαια δεν περιορίζεται στη μεσογειακή μεγαλούπολη, καθώς οι γιοι του Χαράμη, λόγω έκλυτου ιδιωτικού βίου (ο μικρότερος μάλιστα και λόγω «ανορθόδοξων» ερωτικών επιλογών) αναγκάζονται να εγκαταλείψουν για ένα διάστημα την Αλεξάνδρεια και να βρεθούν «για σπουδές», ο μεγάλος στο Παρίσι και ο μικρότερος -εξαιτίας και του φλερτ του με τον εθνικοσοσιαλισμό- στο Βερολίνο.\nΟπως σε κάθε ιστορικό μυθιστόρημα που σέβεται τον εαυτό του, οι επιμέρους ιστορίες των ηρώων διασταυρώνονται με τις επιταγές της ιστορίας του καιρού τους, και μάλιστα επηρεάζονται καθοριστικά -έως και δραματικά- από αυτές. Ετσι, η περιγραφή μεγάλων ιστορικών γεγονότων που συμβαίνουν όχι μόνο στην Αλεξάνδρεια αλλά και στη μητροπολιτική Ελλάδα και πιο πολύ στην Ευρώπη καταλαμβάνει σημαντικό τμήμα της έκτασης του βιβλίου (λ.χ. αξίζει να προσεχτεί ιδιαίτερα η αξιοθαύμαστη μυθιστορηματική περιγραφή μιας επίσκεψης του Ελευθέριου Βενιζέλου). Οπως επίσης συμβαίνει στην πραγματική ζωή, οι ήρωες του Στεφανάκη, μολονότι βρίσκονται στον πυρήνα μεγάλων πολιτικών εξελίξεων στον τόπο τους, δεν φαίνεται να συνειδητοποιούν ούτε τον κομβικό τους ρόλο ούτε την προνομιακή τους θέση. Κοσμοπολίτες θαρραλέοι, καλοπερασάκηδες και τυχοδιώκτες, που βρήκαν προσωρινό ή διαρκέστερο καταφύγιο στην αγκαλιά της Αλεξάνδρειας, ταξιδεύουν στην Ιταλία, την Κωνσταντινούπολη, τη Γαλλία, τη Γερμανία, επιζούν δύο παγκόσμιων πολέμων, παρακολουθούν την ακμή και την κατάρρευση του ευρωπαϊκού φασισμού, αλλά και τις κοσμοϊστορικές αλλαγές που γύρισαν την Ευρώπη τα πάνω κάτω.\nΠαρ’ όλα αυτά, στον ίδιο τους τον τόπο δεν συνειδητοποιούν (άβουλοι και μοιραίοι αντάμα) τη λαϊκή οργή που κοχλάζει κατά της αποικιοκρατίας και που σε λίγο θα γίνει γιγαντιαίο τσουνάμι, παρασέρνοντας στην ορμή του τα πάντα.\n* Ο κ. Γιώργος Κορδομενίδης είναι εκδότης – διευθυντής του λογοτεχνικού περιοδικού «Εντευκτήριο»,\nΜια χώρα πρέπει να έχει κρατικές σκηνές\nΟταν η ζωή στη Νορβηγία αντιγράφει την τέχνη


Συνέδριο στη Ναύπακτο για τη Χρηματο-Οικονομική Διοίκηση & Διαχείριση στην Τοπική Αυτοδιοίκηση - Ειδήσεις | AgrinioTimes.gr\nΑρχική » Ειδήσεις » Συνέδριο στη Ναύπακτο για τη Χρηματο-Οικονομική Διοίκηση & Διαχείριση στην Τοπική Αυτοδιοίκηση\nΔήλωση Δημάρχου Ναυπακτίων, κ. Βασιλείου Γκίζα: «Η επιλογή της διεξαγωγής του Επιστημονικού Συνεδρίου για τα Οικονομικά Θέματα των Ο.Τ.Α. από την Πανελλήνια Ένωση Γενικών Γραμματέων Τοπικής Αυτοδιοίκησης και τον Φορέα Επιμόρφωσης Στελεχών της Αυτοδιοίκησης FORUM Training & Consulting, και η συνδιοργάνωσή του με τον Δήμο μας, στην πόλη της Ναυπάκτου αποτελεί κομβικό γεγονός για την μετάδοση της γνώσης και στις πόλεις της περιφέρειας. Η συνδιοργάνωση αυτή θέτει τα θεμέλια μίας συνεργασίας με σημαντικές δυνατότητες ανάπτυξης προς όφελος εργαζομένων και πολιτών. Είμαι βέβαιος για την επιτυχή διεξαγωγή των εργασιών του Συνεδρίου, που εστιάζει σε ένα διαχρονικά επίκαιρο, σημαντικό και ευαίσθητο θέμα που αφορά την οικονομική διαχείριση και λειτουργία των Δήμων μας, ειδικότερα μετά τις πρόσφατες νομοθετικές αλλαγές. Παράλληλα, ευελπιστούμε το Συνέδριο αυτό να αποτελέσει πεδίο ανταλλαγής καλών πρακτικών και δημιουργίας δικτύων μεταξύ των στελεχών της Τοπικής Αυτοδιοίκησης της χώρας με σημείο αναφοράς την Ναύπακτο.»


Έχασα τον αγαπημενο μου καρδερινο - PetBirds\nΈχασα τον αγαπημενο μου καρδερινο\nενας απο τις καρδερινες που τον ειχα πλεον ετοιμο για ζευγαρωμα με συγκεκριμενη θηλυκια που ταιριαξαν και περυσι,ψοφησε χτες ακαριαια. τα πουλακια ηταν σε εσωτερικο χωρο οπως και τα καναρινια μαζι με τα νεογεννητα 4 μωρα που βγηκαν χτες,οταν πηγα να τα δω ειδα στο χωρο μυρμηγκια,πηρα το πρωτο κλουβι απο το δωματιο,ανοιξα τις πορτες ψεκασα ελαχιστα στη φωλια κια κατευθειαν πηρα το κλουβι απο τις καρδερινες.Μεχρι να το βαλω στο ασανσερ ο καρδερινος φουσκωσε και δεν μπορουσε ν ανανπνευσει,τον εβρεξα,τον εβαλα εβαλα νερο ε το ζορι στο στοματακι του νομιζοντας οτι εχει κατι κολλησει,τον εβγαλα εξω στο μπαλκονι να παρει αερα,το πουλακι χαθηκε σε 5 λεπτακαι πολυ σας λεω!Θυμωσα πολυ μια και ηταν ο αγαπημενος μου καρδερινος και εμεινε και η θηλυκια μου χωρις ταιρι!\nΜεγαλη προσοχη σε οποιοδηποτε σκευασμα (κυριψς σπρευ) ειτε προκειται για απορρυπαντικο-καθαριστικο,ειτε για εντομοκτονο.με το θειο μου που μου τον ειχε δωσει,μου ειπε οτι και αυτος παλιαοτερα τον εσωσε τελευταια στιγμη οταν τον ειχε ψεκασει για ψειρες.\nΚρίμα βρε Κατερίνα.. Καταλαβαίνω πως νιώθεις. Να χαίρεσαι τα νεογέννητα τουλάχιστον κ σε ευχαριστούμε π μοιράστηκες μαζί μας την εμπειρία σου για να το έχουμε υπόψη μας. Κοίτα να το ξεπεράσεις γρήγορα κ να ασχοληθείς με τα υπόλοιπα πουλάκια. Αν κ το να χάνεις το αγαπημένο σου πουλάκι είναι το λιγότερο απαρηγόρητο..\nΕυχαριστω πολυ Διαμαντένια!Προς το παρον δεν εχω καμια ορεξη για τα αλλα πουλακια,ουτε καν για τα νεογεννητα,μεχρι που σκεφτηκα να τα χαρισω ολα.\nΛυπαμαι πολυ Κατερινα\nΑφού σε δώσω τα συλλυπητήρια μου για τον καρδερίνο σου, θέλω να σε ευχαριστήσω για την εμπειρία που μοιράζεσαι μαζί μας και ίσως βοηθήσεις να σωθούν κάποια πουλάκια.\nΑπό ότι κατάλαβα πρόκειται για αλλεργική αντίδραση του οργανισμού, εκείνο που θα ήταν επίσης χρήσιμο για όλους θα ήταν να μας πεις :\nπώς έσωσε την προηγούμενη φορά τον καρδερίνο ο θείος σου;\nλυπαμαι κατερινα...ευχομαι ο χρονος να σβησει την πικρα...κ να αφησει μονο τις γλυκιες αναμνησεις με το πουλακι!\nποιο σκευασμα ηταν αυτο?\nΚατερίνα λυπάμαι φιλενάδα! Τι να πω? Κουράγιο κι αν μπορώ να βοηθήσω...\nΛυπάμαι πολύ Κατερίνα\nΜε τι ψέκασες;\nΛυπάμαι πολύ Κατερίνα, ελπίζω να είναι η τελευταία φορά που συμβαίνει, όπως είπε και ο Σταύρος με τι ψέκασες για να έχουμε τον νου μας ?\nΛυπαμαι πολυ Κατερινα.Για μενα δεν εχει σημασια με τι ακριβως ψεκασες μια που ποτε δεν προκειται να χρησιμοποιησω κοντα ή μακρια τους οποιαδηποτε ουσια σε σπρευ ή οχι.Αλλα ισως σε βοηθησει η σκεψη οτι η παγωμαρα και ο φοβος που με πιανει οταν πρεπει να αποφασισω αν θα δωσω καποιο φαρμακο ή οχι ισως να ειναι η αιτια που τα χανω τελικα μια και ελαχιστες ηταν οι περιπτωσεις που γνωριζα σιγουρα τι ακριβως ειχαν ειτε λογω γιατρου ειτε λογω καθαρων συμπτωματων. Τα υπολοιπα πουλακια σου σε εχουν αναγκη,σιγουρα εχουν κατι απο τον αγαπημενο σου και ειναι τα μονα που θα σε βοηθησουν να αισθανθεις καλυτερα και να τον θυμασαι με αγαπη. Ισως πεταξεις και ολα τα σπρει απο το σπιτι σου,γιατι δεν τα εχεις αναγκη .Με λιγο μηλοξυδο στα μερμηγκια λυνεται το θεμα.\nTωρα τι να σα πω οτιεκτος απο ανευθυνη ειμαι και ηλιθια?αργα το βραδυ ειδα το τεζα σπιτι,και πηγα να δω τι σκευασμα ηταν κατω στο γραφειο που ειχα τα πουλια,ψεκασα με καθαριστικο για ξυλινα επιπλα(cedar)! αλλα ηταν μονο ενα ψιτ στη φωλι αμυρμηγκιων, σε μια αποσταση 1 μετρο απο το κλουβι,με ανοιχτα παραθυρα και αμεση απομακρυνση των κλουβιων,ενας φιλο ςειπε οτι ηταν τυχαιο,πολλες φορες παθαινουν καρδια,αλλα δεν ξερω τι να σας πω,εκανα μεγαλη βλακεια οπως και να ζει και σκοτωσα τοπουλι.\nτα νεογεννητα καναρινακια θ αψοφησουν κι αυτα,μια και η μαμα του ς δε φαινεται να τα ταιζει,και ηδη το ενα ηταν νεκρο το πρωι και τα αλλα 3 δεν μπορουσαν να σηκωσουν το κεφαλι τους απο την αδυναμια\nΓεια σου Κατερινα. Λυπάμαι πολύ για τον αγαπημένο Καρδερίνο σου.\nΣε καταλαβαίνω και εγώ πριν ένα μήνα έχασα το αγαπημένο μου καναρίνι.\nΚατερίνα μπορείς να γίνεις μιας πρώτης τάξεως παραμάνα και να ταίζεις όσο μπορείς τα μικρά\nΑααα δεν μου κάνεις για δολοφόνος\nΑν τα βρω ζωντανα γυρνωντας,κι αν βρω δευτεριατικα τροφη ταισματος νεοσσων,θα το κανω αναγκαστικα!σημαινει οτιθα θελουν πολυ να ζησουν!Αλλα φοβαμαι οτι μεχρι να παω σπιτι θα ειναι πια αργα...\nΚατερινακι κουραγιο και προσπαθησε να σωσεις τα μικρακια παρ' ολη την απογοητευση και στεναχωρια σου\nΕχω στειλει με τον ιδιο τροπο δυο καναρινια Μοζαμβικης και να φανταστεις οτι εγω ψεκασα στο μπαλκονι\nτωρα βλεπω σπρευ και τρεχω\nΚατερίνα λυπάμαι πολύ ελπίζω να πάνε όλα καλά με τα άλλα πουλάκια σου και κυρίως με τα μικρά.Ευχομαι να τα βρείς γυρνώντας σπίτι καλά και θα γίνεις τέλεια μανούλα.\nΛυπάμαι πάρα πολύ για ότι σου συνέβη.\nλυπαμαι πολυ Κατερινακι...\nδωσε λιγο προσοχη,με οση ...διαθεση σου εμεινε ,\nνα σωσεις τα μικρα τουλαχιστον\nΜολις με ενημερωσε ο μπαμαπς μου οτι τα μικρα ειναι ζωντανα!\nμπραβο !πολυ ευχάριστο!\nμακαρι να ζησουν κ να το ξεπερασουν


Ursula von der Leyen: Στις 17 Ιουνίου στην Ελλάδα η πρόεδρος της Κομισιόν - Mykonos Ticker\nΙουν 15, 2021 - 22:35\nEU-US Summit statement: Την ανάγκη μιας «βιώσιμης» αποκλιμάκωσης στην Ανατολική...\nForeign Policy: Οι νέες εξαγγελίες της Τουρκίας καταπατούν τις αποφάσεις του Συμβουλίου Ασφαλείας\nNorthern Cyprus : Ερντογάν και Τατάρ ανοίγουν το 3,5% της Αμμοχώστου\nCovid passes: Η Βρετανία θα ζητά αποδεικτικό εμβολιασμού για την είσοδο στα clubs και μαζικές εκδηλώσεις\nPR. Anastasiadis: Δεν θα κάνω αποδεκτό το όποιο προαπαιτούμενο προβάλλει η Τουρκία, προκειμένου να επαναρχίσει ο διάλογος\nTurkey’s Erdogan: Οι τρεις δηλώσεις - έκπληξη του Ερντογάν στα Κατεχόμενα\nSummer 2021 Economic Forecast: Θετικές είναι οι ενδιάμεσες οικονομικές προβλέψεις της Κομισιόν για την ευρωζώνη\nCoronavirus: Επιχείρηση Δεκαπενταύγουστος!! Τι εξετάζεται...\nMP Katerina Monogiou: Τα σχολεία μας εκσυγχρονίζονται και οι εκπαιδευτικοί μας ενδυναμώνονται\nAegean Islands: Η νέα πανελλαδική εκστρατεία "Μένει Μυστικό...\nΜια ιδιαίτερα σημαντική πρωτοβουλία που δημιουργεί μια εξαιρετική προοπτική με την...\nScorching Summer - Syros: Προληπτικά μέτρα προστασίας από...\nFerry Routes: Ξεκινά αύριο Τρίτητο το πλοίο Διαγόρας, από...\nΤα δρομολόγια του, του πλοίου "Διαγόρας" για το άγονο δρομολόγιο στο Ανατολικό και...\nBucks Win the NBA: Θρυλικός Γιάννης, στην κορυφή του NBA...\nΠρωταθλητές οι Milwaukee Bucks .Μύθος ο σούπερ σταρ κερδίζοντας 50 πόντους σε μια...\nBoat Auctions: Δημοπρασία για ταχύπλοα σκάφη, φουσκωτά...\nΜεγάλες ευκαιρίες για ταχύπλοα σκάφη, φουσκωτά αλλά και θαλαμηγούς, περιλαμβάνει...\nΗ νέα διαδικασία σύγκλησης, συνεδρίασης και λήψης αποφάσεων...\nΟρίστηκαν οι 3 τρόποι λήψης Αποφάσεων σε όλα τα συλλογικά όργανα των ΟΤΑ. Όλα τα...\nAegean Islands: Η Περιφέρεια Ν. Αιγαίου αναλαμβάνει την...\nΤη σύναψη Διαβαθμιδικής Σύμβασης μεταξύ της Περιφέρειας Νοτίου Αιγαίου και του Δήμου...\nEnvironment: Τέλος από σήμερα, 3 Ιουλίου, στα πλαστικά...\nVaccination 12 - 15: Πώς κλείνουμε ραντεβού, για τον εμβολιασμό...\nΗμερήσιες προβλέψεις σε όλα τα ζώδια για το Σάββατο 10/8/2019


Πασx(π)αλίτσα: Ο Σοφιτόκοσμος\nΠοτέ μην αποκαλύψεις αυτόν τον μαγικό κόσμο. Ανήκει σε σένα και στο αγγελούδι σου!\nΟλοι λιγο πολύ στις δυσκολές στιγμές μας ψαχνουμε να βρουμε καποια μυστική σκάλα και χαθούμε έστω για λίγο..\n16 Σεπτεμβρίου 2008 - 11:43 π.μ.\nΚι έχω να σφουγγαρίσω την σκάλα!!\nΝα και ο ήλιος!!!\nΑυτός ο κόσμος ανήκει στους δυο μας...Μονάχα.\n16 Σεπτεμβρίου 2008 - 1:00 μ.μ.\nΝταλικέρη...Να και ένας άντρας με συνείδηση των ευθυνών του νοικοκυριού.Έυγε παιδί μου εύγε...\n16 Σεπτεμβρίου 2008 - 1:01 μ.μ.\nσε σένα Δήμητρά μου και στη ζωή σου με τις χρυσαφένιες μπούκλες.Να του το τραγουδάς όταν ανεβαίνετε στη φασολιά σας.\nAνασαιμιά μου σ ευχαριστώ πολύ...Πάρα πολύ.:)\nΠεριμένεις σχόλιο ;\nΚαλά, ..πας καλά ;\nΠεριμένεις να σχολιάσω εγώ ,\nβγήκε μια δημοσκόπηση που δείχνει το ΠΑΣΟΚ πρώτο κόμμα και ξεμύτισαν οι πράσινοι αλλαλάζοντας...\n16 Σεπτεμβρίου 2008 - 5:41 μ.μ.\nΌμορφη και γλυκια η γωνίτσα σας!!!\nΚαι έτσι όπως σωστά το έθεσες, τελικά ο κάθε ένας μας έχει τη δική του φασολιά.\nΑααα, και να προσέχετε τα αγκαθάκια από την τριαφυλλίτσα! :)\nΓλυκό κολοκύθι, αγκάθια, τριανταφυλλίτσες.........\nΡε συ απατεώνα, μήπως έφτιαξε μπλογκ το 21ο δημοτικό σχολείο Μολύβου και δεν το πήραμε χαμπάρι;;\nΓεια σου κύριε εισαγγελέααααααααα...\n...δεν πιστεύω να εκτρέφεις ξωτικά εκεί πάνω;\n(το άκουσα χθες στο σινεμά και μου άρεσε ως ατάκα, αλλά πηγαίνει και στην περίπτωσή σου)\n16 Σεπτεμβρίου 2008 - 6:29 μ.μ.\nΑπατεωνίξ όχι δεν περίμενα σχόλιο.Σχολίασες όμως!!\nΑσκαρδαμυκτί καλώς σε!\nΝταλικέρη,σαν εκπρόσωπος των πρασίνων έσκασες μύτη;;;\nΔημοτικό ναι.Μόλυβος όχι.Μανταμάδος.\nΚαι μην ξεχνάς τα Ξωτικά μου,και τις νεράιδες.\nΡΆδιο Μαρκόνι καλώς σε...\nΤις τριανταφυλλιές τις αγαπάμε με τ αγκαθάκια τους.Να μας τσιμπάνε μπας και ξυπνήσουμε\nΑρούλη,φυσικά.Και Νεράιδες.Αλήθεια έχεις διαβάσει τον Ναύτη του Γρηγοριάδη;;\n16 Σεπτεμβρίου 2008 - 6:45 μ.μ.\nΌχι δώσε πλήρη στοιχεία....\nΟ Ναύτης-Θοδωρής Γρηγοριάδης.\nΜια καθηγήτρια μου το χε συστήσει στην Γ Λυκείου.Η Μπουρνού μου.Και αλήθεια το αγάπησα το βιβλίο\nΠόσο τυχερό είναι αυτό το Αγγελούδι Θέ μου !!!\nΜην τ' αφήσεις απ' την αγκαλιά σου , κράτα του το χέρι . Μάθε το να ανεβαίνει τη σκάλα του παραμυθιού . Οταν θα μάθει , θάναι εύκολα και τα σκαλιά της ζωής και σ' αυτά τα σκαλιά , νάσαι πάντα εκεί να του κρατάς το χέρι , σφιχτά , θα τόχει ανάγκη , θα τόχεις ανάγκη .\nΑνεψούδαμ ' δέξου το "διαδικτυακό" φιλί μου .\nSave the parrots αδελφή.\nΑυτών των πρασίνων, ναι.\nΑλεκούκομ φιλιά δύο από μένα και πολλή αγάπη.Σάββατο στην ΚΝΕ θέλω να δω Χρυσάνθη.Κανόνισε\nωραία γραφή. Θα σε επισκέπτομαι συχνά. Καλημέρα\nΈχεις κάτι εναντίον των ιπποποτάμων;\nΜήπως δεν έχουν ταξική συνείδησις;\nΈβγαλε ανακοίνωση το Πολιτικό Γραφείο εναντίον τους και δεν το πήρα χαμπάρι;\nΝα συνεδριάσει γρήγορα η ΚΟΒΑ των μπλογκς για να δοθεί γραμμή στη νεολαία!!!!\nΈλα Δήμητρα... ο Αριστείδης είμαι... κοίτα εδώ\nΔήμητρα, θαύμασα τον κόσμο σου.΄Ξέρεις πως είναι φυσικό να αφήνουμε τα σημάδια μας στους χώρους μας κι αυτά είναι που συντηρούν οι ανάσες μας.\nΦιλάκια στο αγγελούδι σου!\nΠράσινη καλώς σε...\n17 Σεπτεμβρίου 2008 - 9:42 μ.μ.\nΑμανταρέλ μ Ευχή και από μένα....\nΜηθυμναίε μου καλέ...αυτά τα χνάρια είναι που μας κρατάν ακόμα...\n17 Σεπτεμβρίου 2008 - 9:44 μ.μ.\nΝα το χαίρεσαι το αγγελούδι σου -και να ταξιδεύετε μαζί, παντού\nΝα σου χαρίσω κι εγώ ένα παπάκι, να σας κάνει παρέα :)\nΦιλιά να του δώσεις, στο χεράκι -κι από μένα ;)\n18 Σεπτεμβρίου 2008 - 1:53 μ.μ.\nΝατασάκι μου,σ ευχαριστώ μέσα απ την καρδιά μου.\nΣ ευχαριστώ και για το τραγούδι που λατρευω,και είναι ένα απ τα τρία που του τραγουδάω.\nΤο παπάκι,τον μέρμηγκα,και το χοντρό μπιζέλι ...\nΚαι συ μέσα απ την καρδιά μου να χεις ότι ακριβώς αγαπάς....\n18 Σεπτεμβρίου 2008 - 3:01 μ.μ.


Άγριες μέλισσες Spoiler: Αποφυλακίζεται η Ελένη μετά από 5 χρόνια! - Melodia 88FM\nHome/Cinema - Σειρές - TV/Άγριες μέλισσες Spoiler: Αποφυλακίζεται η Ελένη μετά από 5 χρόνια!\nΘα ξεκινήσουν να παίζονται τα πρώτα επεισόδια του β’ κύκλου όπου η σειρά θα αρχίσει σταδιακά να μεταφέρεται 5 χρόνια μετά.\nΣύμφωνα με τα spoilers θα αλλάξουν πολλά …\nΗ Ελένη αποφυλακίζεται και την διεκδικεί ο Μάνος Βόσκαρης\nΤην αποφυλάκιση της Ελένης δεν θα τη δούμε αμέσως αλλά θα παρακολουθήσουμε σταδιακά τη διαδικασία της έφεσης μέχρι και την απόφαση ! Το γεγονός ότι ο εισαγγελέας στη δίκη δεν πήρε στα σοβαρά την κατάθεσή της ότι βρισκόταν σε αυτοάμυνα όταν σκοτώθηκε ο Σέργιος κάνει τον Λάμπρο να…κινήσει τις διαδικασίες για την απελευθέρωση της με τη βοήθεια του δικηγόρου της.\nΔούκας και Μυρσίνη χωρίζουν\nΛίγο πριν ο Δούκας εξαφανιστεί από το Διαφάνι για να γλιτώσει τη σύλληψη, ο Θωμάς θυμωμένος με τη Μυρσίνη, του στέλνει τον φάκελο με τις γuμνές της φωτογραφίες.\nΣτο μεταξύ ο Δούκας,προκειμένου να μη σκοτώσει τη Μυρσίνη για την απιστία της με τον Κυπραίο σκαρφίζεται μια χειρότερη τιμωρία για εκείνη…. να της συμπεριφέρεται σαν να μην υπάρχει!\nΗ Δρόσω γίνεται πόρνη στην Τρούμπα\nΗ Δρόσω φεύγει στην Αθήνα μετά την φυλάκιση της ελένης και ζει στο σπίτι του Ανέστη, ενός παλιού φίλου του πατέρα της! Πιάνει δουλειά στο κουτούκι του Ανέστη κι εκεί θα κάνει μια ενδιαφέρουσα γνωριμία με τον Τάκη Δοξαρά έναν λαϊκό μουσικό και συγκεκριμένα μπουζουξή, που τη φλερτάρει ανοιχτά και εκείνη γοητεύεται! Όταν κάποια στιγμή εκείνος την ακούσει να τραγουδάει θα εντυπωσιαστεί από τη φωνή της και θα της προτείνει να συνεργαστούν στο μαγαζί που εργάζεται εκείνος, στην Τρούμπα.\nΜε τον καιρό η Δρόσω αλλάζει εμφάνιση αρχίζει να ντύνεται πιο προκλητικά και να βάφεται πιο έντονα, ενώ αρχίζει κι εκείνη να φλερτάρει με τον κάθε πελάτη που κάθεται στο τραπέζι του.\nΟ Μάνος Βόσκαρης είναι ο Διευθυντής των φυλακών όπου μεταφέρεται η Ελένη. Σκληροτράχηλος, επιβλητικός, ο φόβος και ο τρόμος των κρατουμένων.Η Ελένη αναπτύσσει μια ιδιαίτερη σχέση μαζί του η οποία θα αλλάξει τις ζωές και των δύο.Τις πρώτες μέρες τη βάζει στην απομόνωση, εκείνη υπομένει όλα όσα περνάει, καθώς νιώθει πως πληρώνει το τίμημα των πράξεων της. Όταν βγαίνει από την απομόνωση, έχει το πρώτο της επισκεπτήριο.Όταν η Ελένη συνειδητοποιήσει πως ο Βόσκαρης συνδέεται με το παρελθόν της με τρόπο ….που ούτε η ίδια δε θα μπορούσε ΠΟΤΕ να φανταστεί!\nΌμως ο Βόσκαρης συνεχίζει να της κάνει τη ζωή δύσκολη…Το ίδιο βράδυ, η Ελένη καταλαβαίνει με τον πιο εφιαλτικό τρόπο τι θέλει από εκείνη και υπομένει σιωπηλά τα βασανιστήριά του.\nΗ Ελένη βρίσκεται αντιμέτωπη και με μια συγκρατούμενή της την Χατζίδου, η οποία έχει ΚΑΚΕΣ διαθέσεις απέναντί της. Η Ελένη πείθει τις άλλες συγκρατούμενες να ξεκινήσουν απεργία πείνας και τα αιτήματα τους μεταφέρονται στον Βόσκαρη όπου την επόμενη μέρα η Ελένη οδηγείται στο σπίτι του για να το καθαρίσει.\nΕκεί έρχεται αντιμέτωπη με έναν γνώριμο εφιάλτη!\nΜένει τώρα να δούμε τις άγριες εξελίξεις στην οθόνη\n΄ΜΕΛΩΔΙΑ 88 Άγριες μέλισσες Spoiler: Αποφυλακίζεται η Ελένη μετά από 5 χρόνια! ΛΑΜΙΑ\nΕκδρομή στη Παύλιανη η Ζέτα Μακρυπούλια (Φωτογραφίες)\nΝτοκιμαντέρ για την Αταλάντη .. απόψε (30/4) στις 20:00.


Βέλτιστες Πρακτικές Λίπανσης για καλύτερη Σοδειά και περισσότερα Κέρδη – Hellenic Weather\nΟρθολογική λίπανση: Μεγαλύτερη παραγωγή, καλύτερη γεύση, μεγαλύτερο εισόδημα\nΗ εφαρμογή της ορθολογικής λίπανσης των καλλιεργειών, που συμβάλλει όχι μόνο στην αύξηση της ποσότητας της παραγωγής και στη βελτίωση της ποιότητας των παραγόμενων αγροτικών προϊόντων, αλλά και στην αειφορία των γεωργικών οικοσυστημάτων.\nΗ άρρηκτη σχέση της ελιάς με το άζωτο\nΗ ελιά ευδοκιμεί σε μεγάλη ποικιλία εδαφών και προσαρμόζεται εύκολα σε ξηροθερμικές συνθήκες. Ωστόσο, η καλλιέργεια της ελιάς έχει υψηλές απαιτήσεις σε θρεπτικά στοιχεία, κυρίως αζώτου, καλίου, μαγνησίου και βορίου, των οποίων η διαθεσιμότητα επηρεάζει σημαντικά την επιτυχία της.\nΤα θρεπτικά στοιχεία που απομακρύνονται από την καλλιέργεια της ελιάς κάθε χρόνο είναι αναγκαίο να αντικατασταθούν μέσω της λίπανσης, για να διατηρηθεί η παραγωγικότητα της καλλιέργειας, η ποιοτική παραγωγή και η γονιμότητα των εδαφών.\nΣυνεπώς, ο καθορισμός του πλάνου λίπανσης είναι αναγκαίο να βασίζεται στα αποτελέσματα της εδαφολογικής και φυλλοδιαγνωστικής ανάλυσης για την επίτευξη υψηλής παραγωγής και ποιότητας και συνεπώς να εξασφαλίζεται ικανοποιητικό εισόδημα για τον παραγωγό.\nΗ επιτυχία της καλλιέργειας της ελιάς είναι συνάρτηση της αζωτούχου λίπανσης. Συγκεκριμένα, επηρεάζει σημαντικά τόσο τη βλάστηση όσο και την ελαιοπαραγωγή.\nΟι ανάγκες της ελιάς σε άζωτο είναι ιδιαίτερα αυξημένες στα στάδια της διαφοροποίησης των οφθαλμών και της καρπόδεσης.\nΥψηλές απαιτήσεις σε άζωτο εμφανίζει επίσης και κατά τη διάρκεια της ανθικής περιόδου και κυρίως μετά από την ολοκλήρωση της καρπόδεσης, καθώς και την περίοδο της ταχείας αύξησης των καρπών, για αυτό συνίσταται και στα στάδια αυτά να υπάρχει επάρκεια αζώτου.\nΟ φώσφορος αφενός ως δομικό στοιχείο πολλών ενώσεων (ATP, ADP, DNA, RNA) και αφετέρου ως στοιχείο που συμβάλλει στην άνθηση, την καρπόδεση, την ωρίμανση και γενικότερα στην ποιότητα των προϊόντων, αποτελεί βασικό θρεπτικό στοιχείο για την καλλιέργεια της ελιάς\nΗ πιο συχνή τροφοπενία (έλλειψη) που συναντάται στην είναι η τροφοπενία καλίου και απαντάται σε ποσοστό μεγαλύτερο του 60%, ιδιαίτερα όταν αναπτύσσεται σε ξηρικές περιοχές ή σε αλκαλικά εδάφη. Η σημαντική συμβολή του καλίου στην καλλιέργεια της ελιάς συνίσταται για την αύξηση της παραγωγής, του βάρους και του μεγέθους του καρπού, καθώς και της περιεκτικότητας του καρπού σε ελαιόλαδο. Για την κάλυψη των υψηλών απαιτήσεων της καλλιέργειας σε κάλιο, καλό είναι οι εφαρμογές να γίνονται τον χειμώνα ή στο τέλος του χειμώνα, ανάλογα με τη διαθεσιμότητα του νερού στην περιοχή εφαρμογής. Στις χρονιές με υψηλή παραγωγικότητα, είναι αναγκαίο να υπάρχει διαθεσιμότητα καλίου την περίοδο της ταχείας αύξησης των καρπών (μέσα καλοκαιριού).\nΔείτε ακόμη: Τι ακριβώς είναι η Ευφυής Γεωργία;\nΟρθολογική λίπανση στο Αμπέλι\nΤο πλάνο λίπανσης με βάση τα εδαφικά χαρακτηριστικά «κλειδί» για μία επιτυχημένη σοδειά\nΟι ευνοϊκότερες συνθήκες ανάπτυξης της καλλιέργειας του αμπελιού και της παραγωγής σταφυλιών, συνεπώς και κρασιού υψηλής ποιότητας, βρίσκονται σε εδάφη μέσης σύστασης και με pH 6,5-7,5. Ωστόσο, η καλλιέργεια προσαρμόζεται στους περισσότερους εδαφικούς τύπους, καθώς και σε εδαφικό pH 5,5-8,5.\nΤο αμπέλι προσλαμβάνει θρεπτικά στοιχεία από το εδαφικό διάλυμα σε όλη τη διάρκεια του ετήσιου κύκλου του, δηλαδή από τις αρχές Μαρτίου έως τα τέλη Οκτωβρίου.\nΗ καλλιέργεια έχει σημαντικές απαιτήσεις σε θρεπτικά στοιχεία κυρίως αζώτου, καλίου και μαγνησίου, αλλά και σε ιχνοστοιχεία, των οποίων η διαθεσιμότητα επηρεάζει σημαντικά την επιτυχία της καλλιέργειας.\nΟι ανάγκες θρέψης του αμπελιού καθορίζονται από ένα σύνολο παραγόντων, όπως τα εδαφικά χαρακτηριστικά, τις κλιματικές συνθήκες, τους παράγοντες της καλλιέργειας (υποκείμενο, ποικιλία, σχήμα διαμόρφωσης, τύπος αμπελώνα), τις καλλιεργητικές τεχνικές και την τελική χρήση των παραγόμενων προϊόντων.\nΣυνεπώς, ο καθορισμός του πλάνου λίπανσης είναι αναγκαίο να βασίζεται στα αποτελέσματα της εδαφολογικής ανάλυσης και φυλλοδιαγνωστικής, σχεδιασμένο ανάλογα με τις απαιτήσεις θρέψης της καλλιέργειας.\nΟι μέγιστες ανάγκες σε άζωτο προσδιορίζονται στο στάδιο της ανθοφορίας, της ταχείας αύξησης των βλαστών και των ραγών (Μάιο- Ιούνιο) και για αυτό σε αυτές τις χρονικές περιόδους είναι απαραίτητο να υπάρχει διαθέσιμο άζωτο στο εδαφικό διάλυμα. Η έλλειψη αζώτου μειώνει την παραγωγή και εκδηλώνεται με χλώρωση των κατώτερων φύλλων. Έχει υπολογιστεί ότι οι μέσες ετήσιες ανάγκες των πρέμνων σε άζωτο είναι 73gr/πρέμνο.\nΟ φώσφορος είναι ιδιαίτερα απαραίτητος στα νεαρά αμπέλια. Στα αναπτυγμένα αμπέλια, η ετήσια ή περιοδική λίπανση με φώσφορο εφαρμόζεται με ενσωμάτωσή της στο έδαφος κατά τη χειμέρια ανάπαυση των πρεμνών. Οι ανάγκες του αμπελιού σε φωσφόρο είναι υψηλές από την έναρξη της βλάστησης έως την πλήρη άνθιση. H έλλειψη φωσφόρου περιορίζει την ανάπτυξη των βλαστών και την ανάπλαση του ριζικού συστήματος, μειώνει τον αριθμό των ανθέων και οδηγεί σε πρόωρη φυλλόπτωση.\nΤο κάλιο είναι εξίσου σημαντικό για την ανάπτυξη και την ποιοτική παραγωγή της καλλιέργειας. Συγκεκριμένα, ελέγχει τη διαχείριση του νερού και την ενζυμική δραστηριότητα, αυξάνει την αντοχή της καλλιέργειας σε ακραία καιρικά φαινόμενα (ξηρασία, παγετούς) και βελτιώνει τα ποιοτικά χαρακτηριστικά της καλλιέργειας. Τα πρέμνα απορροφούν το 65%-75% της συνολικής ποσότητας του καλίου αμέσως μετά την άνθιση και για χρονικό διάστημα τριών εβδομάδων, ενώ μέγιστες ανάγκες προσδιορίζονται κατά το στάδιο της ανάπτυξης των ράγων.\nΈχει υπολογιστεί ότι οι μέσες ετήσιες ανάγκες των πρέμνων σε κάλιο είναι 83gr/πρέμνο. Έλλειψη καλίου εκδηλώνεται αρχικά με περιφερειακό και μεσονεύριο κιτρίνισμα στα παλιά φύλλα και ακολουθεί νέκρωση και ολική ξήρανσή τους, ενώ σημαντική υποβάθμιση παρατηρείται στην ποσότητα και στην ποιότητα της παραγωγής.\nΤο μαγνήσιο έχει σημαντική επίδραση στα ποιοτικά χαρακτηριστικά της καλλιέργειας, αφού αυξάνει την περιεκτικότητα σε σάκχαρα και επηρεάζει τα αρώματα. H έλλειψη μαγνησίου αυξάνει τον κίνδυνο εμφάνισης της ξηρής ράχης. Παράλληλα, έλλειψη μαγνησίου προκαλεί μεσονεύριο κιτρίνισμα των φύλλων και πρόωρη πτώση τους, ενώ περιορίζει σημαντικά την περιεκτικότητα των σακχάρων.\nΔείτε ακόμη: Αγρομετεωρολογία: Η διασύνδεση των Καιρικών συνθηκών με την Αγροτική παραγωγή\nΗ σωστή λίπανση των μηλεώνων επηρεάζει παραγωγή και γεύση\nΗ μηλιά είναι δέντρο κυρίως των ψυχρών και υγρών περιοχών. Ευδοκιμεί σε γόνιμα, βαθιά εδάφη, μέσης σύστασης και με ικανοποιητική υδατοϊκανότητα. Οι κύριοι παράγοντες που επηρεάζουν την παραγωγή και την ποιότητα της καλλιέργειας της μηλιάς είναι η περιοχή όπου αναπτύσσεται, η ποικιλία και η λίπανση. Συγκεκριμένα η περιεκτικότητα του άζωτου, καλίου και ασβεστίου έχουν ισχυρή επίδραση στην ποιοτική παραγωγή μήλων.\nΤο άζωτο επηρεάζει σημαντικά την ποσότητα της βλάστησης και την επιτυχία της καρπόδεσης. Η ποσότητα της αζωτούχου λίπανσης μεταβάλλεται ανάλογα με την ηλικία, το μήκος της ετήσιας βλάστησης, την ποικιλία και τις εδαφικές ιδιότητες. Μια ποσότητα 15-20 μονάδων αζώτου ανά στρέμμα, είναι μια ενδεικτική ποσότητα για μηλιές. Συνιστάται να υπάρχει άζωτο στο στάδιο του ληθάργου, μετά την καρπόδεση και μετασυλλεκτικά.\nH θετική επίδραση του Ρ εντοπίζεται κυρίως στην αύξηση του ριζικού συστήματος των φυτών, ενώ αυξάνει την παραγωγή και την ποιότητα των καρπών. Οι ανάγκες της μηλιάς σε φώσφορο είναι υψηλές στην αρχή της βλαστικής περιόδου και η ενδεικτική ποσότητα που συνιστάται είναι 6-15 μονάδες P2O5, ανάλογα με τη διαθέσιμη ποσότητα Ρ στο έδαφος και την περιεκτικότητα των φύλλων σε Ρ.\nΤο κάλιο συμβάλει καθοριστικά στην αύξηση της παραγωγής και στη βελτίωση της ποιότητας των καρπών, ενισχύοντας τα οργανοληπτικά χαρακτηριστικά του καρπού (υφή, άρωμα, γεύση), βελτιώνοντας σημαντικά το ερυθρό χρώμα του φλοιού των καρπών και αυξάνοντας την περιεκτικότητα των καρπών σε διαλυτά στερεά, σε οργανικά οξέα και βιταμίνη C. Συνιστάται ενδεικτικά προσθήκη 10-30 μονάδων καλίου ανά στρέμμα, ανάλογα με τα αποτελέσματα των αναλύσεων των εδαφικών δειγμάτων και των φύλλων, στο στάδιο του ληθάργου (Δεκέμβριο- Ιανουάριο) και κατά την ανάπτυξη του καρπού (Ιούνιο- Ιούλιο).\nΣτα μηλοειδή, το ασβέστιο αποτελεί σημαντικό δείκτη θρέψης, αφού είναι καθοριστικός παράγοντας για την ποιότητα και την ικανότητα συντήρησης των καρπών. H έλλειψη των καρπών σε ασβέστιο συνδέεται έμμεσα με την εμφάνιση συμπτωμάτων της πικρής κηλίδωσης (bitter pit), με την εσωτερική υποβάθμιση και με τη μείωση της μετασυλλεκτικής αντοχής των καρπών. Παράλληλα επηρεάζει καθοριστικά το χρώμα των καρπών, προσδίδοντας έντονη αξία στην παραγωγή και ανταγωνιστικά πλεονεκτήματα στον παραγωγό.\nΤο ασβέστιο πρέπει να είναι διαθέσιμο στη μηλιά από το στάδιο του μικρού καρπιδίου, από νωρίς την άνοιξη με την πτώση των πετάλων, μέχρι και τη συγκομιδή. Εφαρμογές μπορούν να πραγματοποιηθούν και μετασυλλεκτικά.\nΡοδακινιά: Προσοχή στα εδαφικά άλατα και στην έλλειψη ψευδάργυρου\nΗ ροδακινιά είναι δέντρο της εύκρατης ζώνης και απαιτεί κλίμα ήπιο, χωρίς υπερβολικές διακυμάνσεις της θερμοκρασίας, τόσο τον χειμώνα όσο και την άνοιξη.\nΗ ροδακινιά προτιμά τα βαθιά, καλά αποστραγγιζόμενα εδάφη, ελαφράς ως μέσης μηχανικής σύστασης, πλούσια σε οργανική ουσία και με pH ελαφρά όξινο. Είναι ιδιαίτερα ευαίσθητη στα άλατα, ενώ η άρδευση της καλλιέργειας επηρεάζει τόσο την αύξηση του μήκους των βλαστών (πρώιμα ποτίσματα), όσο και το μέγεθος των καρπών, ειδικά στο στάδιο της ταχείας αύξησής τους.\nΗ ροδακινιά έχει υψηλές απαιτήσεις σε άζωτο, το οποίο αυξάνει τη βλάστηση, τον αριθμό των ανθοφόρων οφθαλμών και το μέγεθος των καρπών, ενώ παράλληλα αναστέλλει την καρπόπτωση. Συνεπώς, επηρεάζει σημαντικά την απόδοση των δέντρων. Αντίστοιχα, ανεπάρκεια αζώτου στα στάδια της καρπόδεσης και της ανάπτυξης του πυρήνα επιδρά αρνητικά στην ποσότητα της παραγωγής. Συνήθως, οι εφαρμογές αζώτου δεν υπερβαίνουν το 1 κιλό αζώτου/δέντρο. Οι ανάγκες σε άζωτο των συμπύρηνων βιομηχανικών ποικιλιών είναι υψηλότερες, δεδομένου ότι το αραίωμα γίνεται πολύ αργά (δυο και πλέον μήνες μετά την άνθηση) και η αύξηση της βλάστησης εμφανίζεται καθυστερημένη.\nΗ ροδακινιά είναι ιδιαίτερα καλιόφιλη. Το κάλιο εξασφαλίζει περισσότερα καρποφόρα μάτια και καλύτερη καρπόδεση, ευνοεί τον σχηματισμό χρωστικών ουσιών, ανθοκυανών, που δίνουν χρώμα στον καρπό και αυξάνει την αντοχή του δέντρου στο ψύχος. Η επάρκεια καλίου έως τις τελευταίες εβδομάδες της ανάπτυξης του καρπού διαμορφώνει το επιθυμητό χρώμα στα ροδάκινα, συντελεί στην αύξηση του μεγέθους τους και βελτιώνει τη γεύση των καρπών. Συνήθως, 15-25 κιλά καλίου ανά στρέμμα ικανοποιούν τις ανάγκες της καλλιέργειας. Καθοριστική σχέση όσον αφορά τη βέλτιστη καρποφορία των δέντρων είναι ο λόγος αζώτου/καλίου στα φύλλα. Στη ροδακινιά, οι βέλτιστες τιμές αυτού του λόγου κυμαίνονται μεταξύ 1,50/1 και 1,70/1. Αναφορικά με το μαγνήσιο, συνίσταται η χορήγηση 4-6 μονάδων ανά στρέμμα, κυρίως σε όξινα εδάφη.\nΤο ασβέστιο παίζει πολύ σημαντικό ρόλο στην ποιότητα και στον χρόνο συντήρησης των καρπών της ροδακινιάς. Αξίζει να σημειωθεί ότι στη ροδακινιά συναντάται συχνά έλλειψη ψευδάργυρου. Ο ψευδάργυρος είναι συστατικό ορισμένων ενζύμων, διαδραματίζει σημαντικό ρόλο στη σύνθεση της χλωροφύλλης και επηρεάζει θετικά την παρουσία αυξίνης στο φυτό. Η έλλειψή του εκδηλώνεται με μεσονεύρια χλώρωση των φύλλων ή μικροφυλλία ή με κενά στους βλαστούς ή με τούφα των φύλλων (ομπρέλα) στις κορυφές των βλαστών. Μεγάλη έλλειψη του στοιχείου μπορεί να οδηγήσει σε πλήρη ακαρπία.\nΗ αντιμετώπιση της τροφοπενίας ψευδαργύρου στην πράξη γίνεται με ψεκασμούς κατά τη χειμερινή περίοδο, πριν από τη διόγκωση των οφθαλμών.\nΠηγή: Φωτεινή Γιαννακοπούλου, γενική διευθύντρια ΣΠΕΛ – ypaithros.gr


Οι Κώστας Λειβαδάς και Μαριάννα Πολυχρονίδη στην Κρήτη - HotStation.gr Greek Radio online\nΟι Κώστας Λειβαδάς και Μαριάννα Πολυχρονίδη στην Κρήτη\nΗμερομηνία Παρασκευή, 23 Δεκ 2011 @ 08:00\nΗ φιλία τους μετράει πάνω από 15 χρόνια. Η Κρήτη, ως ιδέα και ως αίσθημα, υπάρχει σε κάθε τους- μουσική- συνάντηση.\nΗ Μαριάννα Πολυχρονίδη, ηθοποιός και τραγουδίστρια έχει γίνει ευρύτερα γνωστή μέσα από το σήριαλ του MEGA, «Τα μυστικά της Εδέμ». Το τραγούδι είναι η άλλη μεγάλη της αγάπη. Έχει συνεργαστεί με τον Λουδοβίκο των Ανωγείων και τον Σωκράτη Μάλαμα.\nΤην στηρίζει μουσικά ο Κώστας Λειβαδάς και μαζί εμφανίζονται σε Ηράκλειο και Χανιά λίγο πριν το τέλος του 2011 - 28 & 29 Δεκεμβρίου.\nΗ Μαριάννα και ο Κώστας, υπόσχονται και το πραγματοποιούν μια βραδιά γεμάτη εκπλήξεις και τραγούδια. Τα περισσότερα φέρουν σαφώς την υπογραφή «Κώστας Λειβαδάς» στη μουσική και στους στίχους. Από την παράσταση δε λείπουν και γνωστές διασκευές αγαπημένων φίλων τους. Έκπληξη στο πρόγραμμα θα αποτελέσουν οι μαντινάδες με τη συνοδεία του Ανδρέα Αρβανίτη στη λύρα.\nΣτο Ηράκλειο στην ΠΥΞΙΔΑ\nΤέταρτη 28 Δεκεμβρίου\nΜουσική σκηνή ΠΥΞΙΔΑ\nΔιεύθυνση : 1866 αρ.69 και στην Τσικριτζή 3\nΤηλέφωνο κρατήσεων 6976820822\nΣτα Χανιά στο Fagotto\nAγγέλου 16 Χανιά


Yπηρεσία ηλεκτρονικού ταχυδρομείου για χρήση από τα πληρώματα ή/και εταιρική χρήση\nΤο MailOnBoard είναι υπηρεσία ηλεκτρονικού ταχυδρομείου για εταιρική χρήση (Β2Β) μέσω των δορυφορικών συστημάτων Inmarsat, Iridium και VSAT\nΤο MailOnBoard Plus είναι εύχρηστη και ανταγωνιστικού κόστους υπηρεσία ηλεκτρονικού ταχυδρομείου μέσω των δορυφορικών συστημάτων Inmarsat, Iridium και VSAT για χρήση από τα πληρώματα ή/και εταιρική χρήση (Β2Β)\nΗ υπηρεσία είναι επίσης διαθέσιμη και σε mobile application Android συσκευών.\nΤο MailOnBoard (MoB) είναι ένα εργαλείο που αναπτύχθηκε από την Otesat-Maritelγια την εταιρική ηλεκτρονική αλληλογραφία μεταξύ πλοίου και γραφείου.\nΤο MailOnBoardεμπλουτίζει τις δυνατότητες των πιο ευρέως χρησιμοποιούμενων υπηρεσιών e-mailστο γραφείο (πχ. MSOutlook, κλπ.) εφαρμόζοντας το κατάλληλο εταιρικό πλαίσιο πολιτικής, μετατρέποντάς τες, στην ουσία, σε μια τυπική "maritimee-mail" εφαρμογή.\nΗ υπηρεσία ενσωματώνει έναν ισχυρό μηχανισμό συμπίεσης ο οποίος μειώνει αποτελεσματικά το μέγεθος των εισερχόμενων και εξερχόμενων μηνυμάτων ηλεκτρονικού ταχυδρομείου σε ένα ποσοστό έως και 90 % έχοντας ως αποτέλεσμα την αποταμίευση σε έξοδα επικοινωνιών αλληλογραφίας. Η υπηρεσία παρέχει φιλοξενία εταιρικού ονόματος τομέα (domainnamehosting), λειτουργεί με εγκατάσταση σε ένα τυπικό σταθερό ηλεκτρονικό υπολογιστή, και μπορεί να διαχειριστεί επικοινωνίες emailμέσα από dial-upή ευρυζωνικές συνδέσεις, όπου MSOutlook, OutlookExpress, Mozilla, Thunderbirdκαι οποιαδήποτε άλλοι SMTP/POP3 clientsυποστηρίζονται.\nΜέσω του MailOnBoardο χρήστης μπορεί να λάβει και να αποστείλει αυτόματα plaintexte-mailsμε συνοδεία επισυναπτομένων, και να παρέχεται ένας αποκλειστικός για κάθε πλοίο λογαριασμός ηλεκτρονικού ταχυδρομείου. Με το μέγεθος του αρχείου εγκατάστασης να μην ξεπερνάει τα 2 MBs, μπορεί να γίνει λήψη από πλευράς πλοίου μέσω emailχωρίς την ανάγκη εξόδων αποστολής.\nΤο MailOnBoardεπίσης παρέχει δυνατότητες απομακρυσμένης διαχείρισης και αυτοελέγχου των επικοινωνιών μέσω ηλεκτρονικής αλληλογραφίας μέσω ενός φιλικού προς τον χρήστη διαχειριστικού webπεριβάλλοντος με την ανάλογη πρόσβαση από το εξουσιοδοτημένο προσωπικό του γραφείου της ναυτιλιακής μέσω διαδικτύου.\nΤο Mail-on-Board (MoB) plus είναι έκδοση του MailOnBoard για πολλαπλούς χρήστες οι οποίοι μπορούν επίσης να συνδυαστούν με χρήση προπληρωμένων καρτών. Η υπηρεσία συμπεριλαμβάνει έναν ισχυρό μηχανισμό συμπίεσης του μεταφερόμενου όγκου δεδομένων ο οποίος μειώνει το μέγεθος των μηνυμάτων έως και 90 % (ανάλογα τον τύπο του αρχείου). Η υπηρεσία βασίζεται σε αρχιτεκτονική τύπου client–serverκάνοντας χρήση κατάλληλου εξοπλισμού στο πλοίο. Η εγκατάσταση του MailOnBoardPlusστο τοπικό δίκτυο του πλοίου LocalAreaNetwork (LAN) είναι κατά κύριο λόγω isparticularlyεύκολη, και δεν απαιτείται κάποιου είδος εξοπλισμός στην πλευρά του γραφείου.\nΗ πρόσβαση της υπηρεσίας MailOnBoardPlusστο πλοίο γίνεται μέσω ενός φιλικού webπεριβάλλοντος χωρίς την ανάγκη εγκατάστασης πρόσθετου emailclient. Παράλληλα όμως, είναι σχεδιασμένο ώστε να προσφέρει προσβασιμότητα σε χρήστες που κάνουν χρήση SMTP/POP3 καθώς και IMAPclients, προσφέροντάς τους έτσι την δυνατότητα εκμετάλλευσης των πλεονεκτημάτων του MoB πρωτόκολλου επικοινωνίας. Ο λογαριασμός κάθε χρήστη συγχρονίζεται με τον serverτης ξηράς και έτσι υπάρχει η δυνατότητα πρόσβασης στον λογαριασμό του serverόταν οι χρήστες βρίσκονται στην ξηρά εκτός πλοίου.\nΣε περίπτωση επιλογής από πλευράς πελάτη, η υπηρεσία μπορεί να ενσωματωθεί στην πλατφόρμα S@tgate αποφεύγοντας έτσι την περεταίρω χρήση HW εξοπλισμού στο πλοίο.\nΗ υπηρεσία MailOnBoard Plus είναι επίσης διαθέσιμη για κινητές συσκευές με λογισμικό Android.\nΗ εφαρμογή, που αναπτύχθηκε από την Otesat-Maritel, δίνει τη δυνατότητα στο πλήρωμα να εκμεταλλεύεται τις δυνατότητες της υπηρεσίας MailOnBoard Plus για την αποστολή και λήψη e-mails με συνημμένα αρχεία, μέσω των Android κινητών συσκευών του, με αντίστοιχη συμπίεση δεδομένων, αγγίζοντας το 90%.\nΗ εφαρμογή υποστηρίζει επίσης χρήστες με οποιονδήποτε κοινό SMTP/POP3 λογαριασμό (π.χ. gmail, yahoo, κλπ).\nΤο MailOnBoardπροσφέρει μια σειρά από πλεονεκτήματα συμπεριλαμβανομένων των παρακάτω:\nΜείωση των τηλεπικοινωνιακών κοστών\nΔεν απαιτείται ξεχωριστό e-mail client\nΤο MailOnBoardPlus είναι η ιδανική λύση για την επικοινωνία του πληρώματος στο πλοίο μέσω του ηλεκτρονικού ταχυδρομείου, καθώς προσφέρει μια σειρά από πλεονεκτήματα, όπως τα εξής:\nΑξιοποίηση των εταιρικών τιμολογιακών πακέτων για ανταγωνιστικά τέλη\nΑνταγωνιστικά τηλεπικοινωνιακά κόστη\nΔιαχείριση του e-mail account ανά χρήστη\nΕύκολη εγκατάσταση του MailOnBoard Server στο υπάρχον δίκτυο του πλοίου\nΤο MailOnBoardδίνει την δυνατότητα:\nΔημιουργίας λευκών και μαύρων λιστών παρέχοντας τη επιλογή στους χρήστες να δημιουργήσουν τους δικούς τους κανόνες ασφάλειας και ταυτόχρονα να έχουν τον έλεγχο των e-mail που αποστέλλονται ή / και λαμβάνονται από τα πλοία τους\nΠεριορισμού του μεγέθους των εισερχόμενων ή εξερχόμενων e-mail\nΠαρακολούθησης όλων των εισερχόμενων και εξερχόμενων e-mail σε πραγματικό χρόνο\nΑναλυτικής καταγραφής όλων των e-mail επικοινωνίας, πριν και μετά τη συμπίεση\nΑυτόματης προώθησης των e-mail για τις κατευθύνσεις ξηράς-πλοίου και πλοίου-ξηράς\nΠροσθήκης λέξεων εντοπισμού στο θέμα των αυτόματα προωθούμενων email, στις κατευθύνσεις ξηράς-πλοίου και πλοίου-ξηράς\nΕξαγωγής χρήσιμων δεδομένων σε αρχείο Excel\nΠολλαπλοί λογαριασμοί e-mail ανά πλοίο, για εταιρική χρήση και λογαριασμοί πληρώματος.\nVouchers των 1.250, 2.500 και 5.000 units είναι διαθέσιμα\nΥποστήριξη POP3/SMTP και IMAP συγχρονισμού αλλά και Web-based πρόσβασης\nΠρόσβαση στα e-mail μέσω διαδικτύου όταν οι χρήστες βρίσκονται στην ξηρά\nΔιαδικασία συγχρονισμού (e-mails, κανόνες, φίλτρα, προσωπικοί φάκελοι, βιβλίο διευθύνσεων) μεταξύ του MailOnBoardPlus client του πλοίου και του server της OTESAT-Maritel\nΥποστήριξη συγχρονισμού με exchangeserver της ναυτιλιακής εταιρείας στο γραφείο.\nΔωρεάν ανταλλαγή e-mail των χρηστών τοπικά στο πλοίο\nΔυνατότητα επιλογής της διεύθυνσης email.\nΦιλοξενία εταιρικού ονόματος τομέα (domainnamehosting).\nΑπομακρυσμένη διαχείριση με χρήση web interface.\nΣυμπίεση των e-mails.\nΑναλυτική καταγραφή όλων των e-mail επικοινωνίας, πριν και μετά τη συμπίεση\nΜηχανισμός αποκατάστασης κατά την μεταφορά μηνυμάτων E-mailσε περιβάλλον με διακοπτόμενες δορυφορικές συνδέσεις.\nΔημιουργία λευκών και μαύρων λιστών παρέχοντας την επιλογή στους χρήστες να δημιουργήσουν τους δικούς τους κανόνες ασφάλειας και ταυτόχρονα να έχουν τον έλεγχο των e-mail που αποστέλλονται ή / και λαμβάνονται από τα πλοία τους\nΚαθορισμός όγκου εισερχομένων /εξερχομένων e-mail.\nΠροσδιορισμός ορίων χρήσης ανά λογαριασμό σε ημερήσια, εβδομαδιαία και μηνιαία βάση.\nΠαρακολούθηση εισερχομένων/εξερχόμενων e-mails σε πραγματικό χρόνο.\nΑυτοματοποιημένη προώθηση e-mailσε άλλους χρήστες πάνω στο πλοίο.\nΑυτοματοποιημένη μεταφορά αρχείων μέσω email σε επίπεδο χρήστη.\nΔυνατότητα ανάγνωσης του θέματος του μηνύματος ή ολόκληρο το μήνυμα.\nΠροσωπικοί κανόνες και φίλτρα εισερχόμενων/εξερχόμενων.\nΔημιουργία προσωπικού βιβλίου διευθύνσεων.\nΔημιουργία προσωπικής δομής φακέλων μηνυμάτων αλληλογραφίας.\nΕισαγωγή/εξαγωγή ρυθμίσεων του χρήστη για back-up ή για λόγους κινητικότητας.


Tuttosport: «Ανακοινώνει τη Δευτέρα την επιστροφή του Πογκμπά η Γιουβέντους» | Yellow Radio\nΑρχική/Διεθνή/Tuttosport: «Ανακοινώνει τη Δευτέρα την επιστροφή του Πογκμπά η Γιουβέντους»\nYellowRadio.gr Follow on Twitter Send an email 15 May 2022 - 15:51\nΣτο τέλος του φτάνει το προσεχές καλοκαίρι το συμβόλαιο που έχει ο Πολ Πογκμπά με τη Μάντσεστερ Γιουνάιτεντ.\nΌπως όλα δείχνουν ο Γάλλος μέσος, πολύ δύσκολα θα συνεχίσει στο δυναμικό των «κόκκινων διαβόλων» και την νέα σεζόν. Ο ίδιος έχει εκφράσει ουκ ολίγες φορές τα παράπονα του, σχετικά με την κατάσταση που επικρατεί στον σύλλογο του Μάντσεστερ, καθώς επίσης και την επιθυμία του να αποχωρήσει όσο το δυνατόν συντομότερα από αυτόν.\nΟ 29χρονος άσος, ο οποίος απ΄ότι φαίνεται δεν θα αγωνιστεί σε κάποιο από τα εναπομείναντα ματς της Γιουνάιτεντ, είναι πολύ κοντά στην επιστροφή του στην Ιταλία για λογαριασμό της Γιουβέντους. Σύμφωνα με τα όσα αναφέρει σε δημοσίευμα της, η ιταλική εφημερίδα «Tuttosport», οι «μπιανκονέρι» την προσεχή Δευτέρα (16/5) αναμένεται να προχωρήσουν στην επισημοποίηση της επιστροφής του Γάλλου άσου, ο οποίος θα αμείβεται με το ποσό των 7,5 εκατομμυρίων το χρόνο.\nΜάλιστα, η μάνατζερ του Ραφαέλα Πιμέντα, θα έχει συνάντηση την Δευτέρα (16/5) με τους ιθύνοντες της ομάδας του Τορίνο, στην οποία θα συζητηθούν οι τελευταίες λεπτομέρειες σχετικά με την οριστικοποίηση της συμφωνίας ανάμεσα στις δύο πλευρές.\nΤα συγχαρητήρια της ΚΑΕ Άρης προς την ΠΑΕ! (pic)


[Next-Gen] PlayStation 5 - Νέα και φήμες για την κονσόλα επόμενης γενιάς - Page 20\n06-05-2019, 01:29 #381\nAnyway, back to PS5 discussion. ��\n09-05-2019, 09:29 #382\nΗ κυκλοφορία της επόμενης γενιάς μάλλον θα ακολουθήσει την κλασική περίοδο πριν τις γιορτές καθώς η SIE "ενημέρωσε" δημοσιογράφο της Wall Street Journal ότι δεν πρόκειται να την έχουμε στην διάθεση μας για τους επόμενους 12 μήνες.\n09-05-2019, 15:34 #383\n"Gaming is a long-term and "good secular" growth market for AMD..."\n"What we have done with Sony is really architect something for their application, for their special sauce"\n"It's a great honor for us. We're really excited about what the next generation PlayStation will do."\n09-05-2019, 19:43 #384\nΤο οποίο "sauce" πιθανότατα θα είναι αυτό που αναφέρεται στο άρθρο:\n09-05-2019, 20:13 #385\nΕιλικρινά, γιατί ανά 5-6-7 ποστ αναμασάμε τα ίδια και τα ίδια;\nΜπαίνω κι εγώ χαρούμενος να δω τι καινούριο έχει ποσταριστεί, βλέπω τα ίδια και αναρωτιέμαι αν μπήκα σε χρονομηχανή ρε παιδάκι μου...\n09-05-2019, 20:38 #386\nΔεν ξέρω που αναφέρεσαι αλλά το άρθρο που παρέθεσα είναι σημερινό και από Sony "suit".\nNo further information was given. However, the folks at the Official PlayStation Magazine were able to snatch an additional statement from a Sony spokesperson, which is as brief as it is interesting. Here’s the quote, straight from the magazine (June 2019, issue 162):\n10-05-2019, 00:29 #387\nΔε με νοιάζει η ημερομηνία, αλλά το περιεχόμενο.\nΠου είναι ίδιο.\n10-05-2019, 01:24 #388\nΔεν ξέρω αν ακολουθείς την τεχνολογία των PC όπως των MAC, αλλά αυτό για μένα αν επιβεβαιωθούν οι φήμες για μέτρια απόδοση της Navi που θα κάνει empower το PS5/Next box, αυτό σημαίνει ότι αρχίζει να στήνεται ένα PR βάση αυτού που αναφέρει το άρθρο που είναι το ίδιο, γιατί απλά θα είναι μια από τα ίδια και η απόδοση του PS5 με του PS4 τηρουμένων των αναλογιών πάντα.\nΜακάρι να κάνω λάθος. Σε λίγες μέρες που θα έχει γίνει η Computex θα επανέλθω περί αυτού.\n10-05-2019, 01:58 #389\nNavi 10, 12, 20.\n7 nm, GCN, γενικώς τα έχω διαβάσει όλα. Σίγουρα θα έχει θέματα απόδοσης το Navi καθώς για να φτάσει το χρονισμό της Vega VII σηκώνει μεγάλη θερμοκρασία.\nΣτο πόδι λέω τα παραπάνω ώστε να σου πω με λίγα λόγια ότι παρακολουθώ την τεχνολογία εν γένει στο φουλ (οι Mac πλέον δεν έχουν ΚΑΘΟΛΟΥ τεχνολογία, είναι για τα πανηγύρια).\nΕντούτοις, περιμένω να δω τι θα "μαγειρέψει" ο Cerny.\nΣε προσωπικό τόνο, δεν με ενδιαφέρουν να είναι ιδιαίτερα πιο δυνατές οι GPU. Με ενδιαφέρει η μείωση των bottlenecks, κάτι που έχω κουραστεί να επαναλαμβάνω. Με την υλοποίηση nand, γρήγορης VRAM και επάρκειας lanes/bandwidths + caches on die, ελπίζω ότι θα μειωθούν τα bottlenecks στο PS5.\nΚαι αναφέρομαι ΜΟΝΟ στο PS5, διότι η μείωση των bottlenecks δίνει απίστευτες δυνατότητες εκμετάλλευσης του hardware λόγω των to-the-metal libraries που χρησιμοποιούνται στη Sony.\n(εξ ου και για το DirectXbox απαιτείται μια εντελώς διαφορετική κουβέντα, αφού έχει άλλα -τεράστια- overhead, άλλη φιλοσοφία προγραμματισμού, άλλη προσέγγιση. Τα έχουμε ξαναπεί αυτά, μην γίνουμε Φώσκωλοι και επαναλαμβανόμαστε λολ)\n10-05-2019, 09:48 #390\nPS5’s Ultra-High-Speed SSD Will Make Loading Screens "A Thing of the Past" Sony\n17-05-2019, 00:45 #391\nΦρεσκες φημες κατευθείαν από redit\nDJTaurus (17-05-2019),mihalis13 (17-05-2019),toninio (17-05-2019)\n17-05-2019, 17:23 #392\nΑλλάζουμε λίγο την σειρά από τα games, αλλάζουμε το wording ή/και κάνουμε στεγνή σε κάποια σημεία αντιγραφή, από αυτό:\nhttps://pastebin.com/PY9vaTsR και Voila!\nNew Reddit Leak\n18-05-2019, 01:29 #393\nΚαι που κολαει αυτό τωρα?Εγω από ρεσετερα το ψαρεψα.Δεν παει να βγηκε και λικ και σε σαιτ στο ντουμπαη πρωτο.\nΤο παρον νημα υπαρχει για να ποσταρουμε νεα φημες που αφορουν τις επομενες κονσόλες νεας γενιας.Σωστα?\n18-05-2019, 16:55 #394\nΔεν έψεξα εσένα φίλε μου - και εγώ σερφάρω καθημερινά στα site όπως αυτό που ανέφερες ψάχνοντας για leaks κλπ..\nΑπλά μπήκα και στο redit του αντίστοιχου "leak" και διάβασα τα comments και ένα comment απλά τον ξεμπρόστιασε ότι στην πραγματικότητα έκανε copy - paste leak από τον Δεκέμβρη που μας πέρασε. Προσωπικά τα leaks πριν τα ποστάρω τα τερματίζω στο αλάτι γιατί πολλοί αναφέρουν ως leak το προσωπικό τους wishlist...\nΓενικώς αν θες την άποψή μου, από ότι έχω καταλάβει και συμπεράνει η επόμενη γενιά δεν θα είναι κάτι το εντυπωσιακό σε pure specs, σε teraflops δηλαδή/gpu power. Αντίθετα θα είναι μια γενιά πριονοκορδέλα με το να εξαλείψει bottlenecks όπως memory bandwidth και loading/caching και με κερασάκι στην τούρτα, επιτέλους μια κανονική desktop class cpu.\nΑν το 1-X ήταν ενδεικτικό, όπου το μεγάλο κόστος δεν ήταν στην GPU, αλλά στο πανάκριβο 384-bit bus και τα πολλαπλά memory lanes, οπού εκεί είναι και οι όποιες βελτιώσεις με το pro και όχι η απλή βελτίωση 40% σε FP32 (peak) compute, δεν περιμένω τίποτα λιγότερο από HBM2/3+DDR4.\nO λόγος είναι και σχετικό slide της Sony όπου έδειχνε το δυσανάλογο bandwidth contestion μεταξύ cpu-gpu, στην υπάρχουσα διαμόρφωση (apu).\nΌταν βγει leak, δε όπου η διαμόρφωση θα είναι στυλ chiplet (ΜCM) και όχι apu όπως σήμερα, εκεί θα είμαι σίγουρος ότι θα δούμε ωραία πράγματα.\nLast edited by Vengeance 64; 18-05-2019 at 16:58.\n18-05-2019, 23:51 #395\nΠροσωπικα πιστευω ότι θα δουμε περισσοτερη δυναμη στην καινουργια γενια.Με καλυτερους χρονισμένους επεξεργαστες.Που θα εξαλειψουν το φαινομενο bottlenecks (όπως σωστα αναφέρεις)Οι καινούργιες κονσόλες θα είναι σιγουρα ποιο ακριβες,και επιπλέον θα χτυπησουν στο να φερουν και περισσοτερο κοσμο από την σκηνη της pc master race.Καπου διαβασα σε ένα προσφατο αθρο (ενός αξιιοπιστου αναλυτη)Που προβλεπει ότι θα τραβηξει αλλα επιπλέον 20 εκατομμύρια από τους υπολογιστες,προς τις κονσόλες η ελευση αυτή.Κατσε να δουμε την τεχνολογια ναβι στης gpu της amd.Εχουμε δρομο ακομα για ασφαλης συμπερασματα.Και οι 2 απλα υποθεσεις κανουμε μεχρι στιγμης.\nLast edited by spartan; 19-05-2019 at 02:38.\n19-05-2019, 00:06 #396\nΑν ο developer εχει νοοτροπια Bethesda,οτι specs και να του δωσεις θα σου βγαλει μαπα παιχνιδι και οπτικα αλλα και στο κομματι της αποδοσης.\nΑν παλι ο developer εχει νοοτροπια Capcom με τα τελευταια της παιχνιδια πανω στην RE Engine,τοτε θα σου κανει παπαδες.\nΤο παραπανω φυσικα παει στο τετραγωνο αν μιλαμε για exclusives της καθε εταιρειας.\n21-05-2019, 09:06 #397\n21-05-2019, 09:54 #398\n06-06-2019, 10:00 #399\n06-06-2019, 12:07 #400\nΗ LG c9 και η q900 qled 8k έχει hdmi 2.1 από ότι βλέπω στα γρήγορα


4T CLASSIC | 4Troxoi Forum\nΜας έχει λείψει το ένθετο 4Τ Classic! Τί θα λέγατε για τη 'μονιμοποίησή' του στο περιοδικό κάθε μήνα? Θα ήταν μια καλή ευκαιρία για μας τους νεότερους να μαθαίνουμε για τα αυτοκίνητα που έχουν γράψει το καθένα τη δική τους ιστορία, σε όποια κατηγορία και αν ανήκαν (δεν έχει σημασία), αλλά και για τους παλιότερους να ξαναθυμηθούν τα όνειρά τους! Τώρα θα μου πείτε ότι εμείς οι αναγνώστες των 4Τροχών ζητάμε συνέχεια και δε λέμε ευχαριστώ, αλλά πως να το κάνουμε, μας έχετε καλομάθει!\nΚαλη ιδεα Αλφα. Συμφωνω ειδικα για αυτοκινητα της δεκαετιας του 80 προσωπικα.\nx-con last edited by\nΘΑ ΣΥΜΦΩΝΗΣΩ ΚΑΙ ΕΓΩ , ΠΡΟΣΘΕΤΟΝΤΑΣ ΜΙΑ ΙΔΕΑ ΠΟΥ ΙΣΩΣ ΝΑ ΜΗΝ ΚΑΝΕΙ ΚΑΙ ΤΗ ΖΩΗ ΤΩΝ 4ΤΡΟΧΩΝ ΠΙΟ ΠΕΡΙΠΛΟΚΗ ΑΠΟ ΟΤΙ ΕΙΝΑΙ.\n4-6 ΠΛΟΥΣΙΕΣ ΣΕΛΙΔΕΣ (ΧΩΡΙΣ ΤΙΣ-ΠΑΛΙΟΑΠΑΡΑΙΤΗΤΕΣ |) ΔΙΑΦΗΜΙΣΕΙΣ ΜΕ ΤΑ ΤΕΣΤ ΑΥΤΟΥΣΙΑ, ΟΠΩΣ ΔΗΜΟΣΙΕΥΤΗΚΑΝ ΤΟΤΕ, ΜΕ ΚΑΠΟΙΑ ΙΣΩΣ ΠΡΟΣΘΕΤΑ ΣΤΟΙΧΕΙΑ ΜΕ ΤΙΣ ΠΑΡΟΥΣΕΣ ΓΝΩΣΕΙΣ ΚΑΙ ΠΛΗΡΟΦΟΡΙΕΣ.\nΩΡΑΙΑ ΘΑ ΗΤΑΝ\nΟ χρήστης x-con έγραψε:\nΚαλή ιδέα x-con, μένει να δούμε αν θα πραγματοποιηθεί\n4Τ-κλασικ δημοσιεύτηκε τον Δεκέμβριο σαν ένθετο στο τεύχος. Το είχαμε έτοιμο πριν αρκετούς μήνες αλλά είναι αδύναντον να βρεθεί χορηγός και το κόστος ξεπερνάει τη λογική. Τα 2 το χρόνο βγαίνουν πολύ δύσκολα...\nΠολύ καλή, εξαιρετική η ιδέα για τις 4 σελίδες...\nΘα απαντήσουμε με έργο...\nΥπομονή μέχρι Μάρτιο...


ΤΟ ΚΑΣ ΘΑ ΚΡΙΝΕΙ ΤΕΛΙΚΑ ΤΗΝ ΤΥΧΗ ΤΩΝ ΕΥΡΗΜΑΤΩΝ ΣΤΙΣ ΣΚΟΥΡΙΕΣ Ή ΤΗΝ ΛΕΙΤΟΥΡΓΙΑ ΤΩΝ ΜΕΤΑΛΛΕΙΩΝ ΚΑΣΣΑΝΔΡΑΣ; | ΜΕΤΑΛΛΕΙΑ ΧΑΛΚΙΔΙΚΗΣ\nΤΟ ΚΑΣ ΘΑ ΚΡΙΝΕΙ ΤΕΛΙΚΑ ΤΗΝ ΤΥΧΗ ΤΩΝ ΕΥΡΗΜΑΤΩΝ ΣΤΙΣ ΣΚΟΥΡΙΕΣ Ή ΤΗΝ ΛΕΙΤΟΥΡΓΙΑ ΤΩΝ ΜΕΤΑΛΛΕΙΩΝ ΚΑΣΣΑΝΔΡΑΣ;\nΤο ιδιαίτερα εύλογο ερώτημα «Το ΚΑΣ θα κρίνει τελικά την τύχη των ευρημάτων στις Σκουριές ή την λειτουργία των Μεταλλείων Κασσάνδρας;» θέτει με ανακοίνωσή του το Σωματείο επιστημονικού προσωπικού των Μεταλλείων Κασσάνδρας. Και αυτό με αφορμή την αιτιολόγηση που πρόβαλλε το ΚΑΣ για την τελευταία αναβολή της απόφασής του σχετικά με την τύχη των ευρημάτων στις Σκουριές.\nΔιαβάστε προσεκτικά την ανακοίνωση και αναρωτηθείτε κι εσείς μαζί με τους επιστήμονες της Ελληνικός Χρυσός, μαζί με εμάς και μαζί με κάθε νοήμονα πολίτη, αν η αξία ενός αρχαιολογικού ευρήματος εξαρτάται από τους όρους που θα συνοδεύουν την κατασκευή ενός νέου εργοστασίου σε απόσταση 10Km από αυτό…\n«Η νέα αναβολή της απόφασης του ΚΑΣ σχετικά με την μετακίνηση των ευρημάτων που έφεραν στο φως οι αρχαιολογικές ανασκαφές της Ελληνικός Χρυσός στις Σκουριές, στο σημείο στο οποίο εμφανίζεται το κοίτασμα των Σκουριών, αυτήν την φορά είχε την εξής δικαιολογία: «αναβολή έως την έκδοση Υπουργικής Απόφασης του Υπουργείου Περιβάλλοντος και Ενέργειας, σχετικά με την έγκριση τεχνικής μελέτης σε συμμόρφωση προς την υπ’ αρ. 3191/2015 Απόφαση του ΣτΕ, που θα κρίνει το μέλλον των δραστηριοτήτων της εταιρείας στις Σκουριές».\nΟ πρόεδρος, Δ. Μπάλλας, Ο Γεν. Γραμματέας, Β. Βασιλειάδης»\nThis entry was posted in Αρχική, Νέα / Ειδήσεις and tagged ελληνικος Χρυσος, Σκουριες on 24/10/2016 by metalleiachalkidikis.\n← ΑΠΟΤΥΧΙΑ Η ΚΙΝΗΤΟΠΟΙΗΣΗ ΓΙΑ ΤΙΣ ΣΚΟΥΡΙΕΣ. ΜΟΛΙΣ 300 ΑΤΟΜΑ ΣΤΗΝ ΠΟΡΕΙΑ ΕΝΑ ΜΠΡΑΒΟ ΣΤΟ ANTIGOLD.ORG… →


Nonews-NEWS: «Στερείται σοβαρότητας ο ορισμός της ΝΔ για τη μεσαία τάξη»...\n«Στερείται σοβαρότητας ο ορισμός της ΝΔ για τη μεσαία τάξη»...\nΤον ορισμό που χρησιμοποίησε ο κ. Σταϊκούρας για τη μεσαία τάξη σχολιάζει με δήλωσή του ο Ευκλείδης Τσακαλώτος. «Γιατί ο κ. Σταϊκούρας και η ΝΔ που...\nη μεσαία τάξη προεκλογικά ήταν κάθε δεύτερη κουβέντα τους επέλεξαν να την ορίσουν τώρα;», ρωτά μεταξύ άλλων ο τομεάρχης Οικονομικών της ΚΕ του ΣΥΡΙΖΑ.\nΟ κ. Σταϊκούρας χρησιμοποιώντας τον ορισμό του ΟΟΣΑ χαρακτήρισε ως μεσαία τάξη «τα νοικοκυριά με ένα άτομο που εισοδηματικά κινούνται μεταξύ 6.294 και 16.783 ευρώ, με δύο άτομα μεταξύ 8.901 και 23.735 ευρώ, και με τρία άτομα μεταξύ 10.901 και 29.069 ευρώ.»\nΗ μεσαία τάξη, πράγματι όπως λέει και ο κ. Σταϊκούρας , δεν μπορεί να οριστεί μόνο βάση του εισοδήματος. Παίζουν ρόλο και η περιουσία, η θέση στην παραγωγή, οι προοπτικές. Για αυτό όμως και οι πολιτικές στήριξης του παιδιού, το επίδομα ενοικίου, η ενίσχυση της δημόσιας υγείας και άλλες πολίτικές του ΣΥΡΙΖΑ που η ΝΔ μεμφόταν ήταν σημαντικές και για την μεσαία τάξη...\n► 2021 (16503)


Η συνομιλία Τόμσεν-Βελκουλέσκου στα ξένα πρωτοσέλιδα. Σενάρια για την πηγή και τα κίνητρα της διαρροής | HuffPost Greece\n04/04/2016 07:46 EEST | Updated 04/04/2016 07:57 EEST\nΗ συνομιλία Τόμσεν-Βελκουλέσκου στα ξένα πρωτοσέλιδα. Σενάρια για την πηγή και τα κίνητρα της διαρροής\nDelia Velculescu, head of Troika (IMF), arrives at the presidential palace for a meeting with Cyprus' President Nicos Anastasiades in capital Nicosia, Wednesday, March 20, 2013. Cypriot lawmakers on Tuesday rejected a critical draft bill that would have seized part of people's bank deposits in order to qualify for a vital international bailout, with not a single vote in favor. (AP Photo/Christos Theodorides)\nΣτα πρωτοσέλιδα των μεγαλύτερων ξένων ειδησεογραφικών ιστοσελίδων βρίσκονται οι αποκαλύψεις του Wikileaks, σύμφωνα με τις οποίες ο διευθυντής του ΔΝΤ στην Ευρώπη, Πολ Τόμσεν, είχε εκφράσει στην εκπρόσωπο του Ταμείου στο κουαρτέτο, Ντέλια Βελκουλέσκου, την πρόθεση του ΔΝΤ να πιέσει την Ελλάδα με χρεωκοπία, προκειμένου να περάσει τα δικά του σκληρά μέτρα.\nΣύμφωνα με τους Financial Times, αναλυτές «βλέπουν» την ελληνική κυβέρνηση πίσω από τις αποκαλύψεις, όπως ακριβώς και η ίδια η επικεφαλής του ΔΝΤ, Κριστίν Λαγκάρντ. «Η αντίδραση της κυβέρνησης δείχνει ότι προσπαθεί να κατασκευάσει μια κρίση για να αναγκάσει το Ταμείο να βγει από το ελληνικό πρόγραμμα, ελπίζοντας ότι θα κάνει μια συμφωνία με καλύτερους όρους με την ΕΕ», δήλωσε η αναλύτρια Miranda Xafa στους FT.\nΤην ίδια στιγμή, σύμφωνα με τη γερμανική εφημερίδα Die Welt, η πηγή της διαρροής στο Wikileaks δεν θα βρεθεί σύντομα. Σε δημοσίευμα με τίτλο «Τι πραγματικά σκέφτεται το ΔΝΤ για την Ελλάδα» τονίζεται ότι δεν είναι η πρώτη φορά που ηχογραφούνται συνομιλίες υψηλόβαθμων στελεχών και ότι ποιος και γιατί δημοσιεύτηκε αυτό το υλικό θα παραμείνει «γρίφος» για μεγάλο διάστημα.\nΗ Tagesspiegel «βλέπει» την Εθνική Υπηρεσία Πληροφοριών (ΕΥΠ) ως πηγή της διαρροής. Σύμφωνα με τη γερμανική εφημερίδα, η υποκλοπή έγινε σε ένα τηλεφώνημα από το δωμάτιο του Χίλτον στην Αθήνα προς την έδρα του ΔΝΤ στην Ουάσινγκτον. Μάλιστα η απόδοση του ονόματος «Velculescu» ως «Velkouleskou», δείχνει «ελληνικό χέρι» πίσω από τη διαρροή. Το συγκεκριμένο στοιχείο είχε επισημάνει και η WSJ.\nΣύμφωνα με το Forbes, η αποκάλυψη του Wikileaks δεν πρέπει να μας εκπλήσσει, καθώς «όλοι θα έπρεπε να το γνωρίζουμε αυτό». Σύμφωνα με άρθρο που δημοσιεύτηκε στην ιστοσελίδα, το παρασκήνιο είναι πολύ απλό: Η Ελλάδα χρωστάει περισσότερα χρήματα από όσα μπορεί να αποπληρώσει. Η λύση είναι να κόψεις το ποσό που πρέπει η Ελλάδα να πληρώσει. Παρόλα αυτά, όπως αναφέρει το δημοσίευμα, η πολιτική περιπλέκει τα πράγματα.\nPLUS: ΔΙΕΘΝΕΣ Πολ Τόμσεν Ντέλια Βελκουλέσκου Ξένος Τύπος συνομιλίες ΔΝΤ Ελληνικό πρόγραμμα πηγή διαρροή κίνητρα


Μείνε πεινασμένος. Κάνε την τρέλα σου! R.I.P. Steve Jobs..., σελίδα 2\nΣταύρο και Αλβέρτο ωραία συζήτηση, μόνο που θα πρέπει να τη συνδέσετε πιο ξεκάθαρα με το θέμα μας.\nΈνας επικήδειος για τον Jobs\nκαι μια μετριοπαθέστερη "αποκαθήλωση" του μύθου του, εδώ...\n[ Το μήνυμα τροποποιήθηκε από τον/την : o-Zone στις 11-10-2011 01:58 ]\nΩραία λοιπόν,άρα κανένας συνθέτης,στιχουργός,λογοτέχνης κλπ δέν πρέπει να ζητά πνευματικά δικαιώματα γιά τα δημιουργήματά του.Τα έφτιαξε χρησιμοποιώντας τα υλικά που τού έδωσε η κοινωνία.\nΣωστά. Αλλά... μόνο αυτοί απολαμβάνουν 'πνευματικά δικαιώματα' των όσων παράγουν;\nΜά με την ίδια λογική,και τα φυσικά μεγέθη είναι ανύπαρκτα και υπάρχουν μόνο στα πλαίσια τού πνεύματος τού ανθρώπου.Δέν βλέπεις την κινητική ενέργεια,την νοείς.Εκείνο που βλέπεις είναι το φυσικό σώμα που μετακινείται.Και μάλιστα,η μονάδα μέτρησης αυτών τών φυσικών μεγεθών είναι τελείως αόριστη γιά την φύση:η αξία που αποδίδουμε σε ένα Joule ή μια θερμίδα ορίζεται αυθαίρετα από εμάς,όπως και η αξία που αποδίδουμε σε ένα ευρώ ή ένα γιέν.Κι'ενώ οι μηχανικοί και οι φυσικοί λένε "άς μιλήσουμε γιά χειροπιαστά πράγματα",στην συνέχεια αναιρούν τον λόγο τους αναφερόμενοι σε ενέργεια,δύναμη,ροπή,ταχύτητα,δηλαδή σε άϋλες οντότητες.\nΠαρακολούθησε λίγο τη σύγχρονη Φυσική και θα εκπλαγείς στο γεγονός ότι αυτά που εσύ μόλις έγραψες σατιρικά είναι η σύγχρονη θεώρηση του κόσμου. Σου παραθέτω, απλώς επικουρικά ως προς τη συζήτηση, διαδικτυακούς δεσμούς που μπορούν να σε διαφωτίσουν λίγο περισσότερο:\nΑφού παρακολουθήσεις τη διάλεξη (ή και οποιαδήποτε άλλη), ίσως θα μπορέσουμε να συζητήσουμε πιο επιστάμενα επάνω στη Φυσική άποψη για το τί είναι joule, μέτρο, χιλιόμετρο, στρέμμα, κιλό κλπ. και τί στην πραγματικότητα εκφράζουν ετούτα τα ποσοτικά μεγέθη.\nΓιά να απαντηθή όμως τί είναι χρήμα,θα πρέπη πρώτα να απαντηθή το ερώτημα "τί είναι απάντηση".\nΕπίσης άψογο. Διότι όπως έλεγαν τα μεγάλα μυαλά της διανόησης του περασμένου αιώνα -κι όχι μόνο- η απάντηση έχει νόημα μόνο ως προς το ερώτημα. Το ερώτημα είναι που θέτει τη δραστηριότητα της λογικής σε κίνηση, κι όχι η απάντηση.\nΒέβαια το μεγαλύτερο ερώτημα που θα προηγηθεί θα πρέπει να είναι 'τί είναι ερώτημα', που θα θέτει τον εαυτό του υπό κατάσταση αυτοαναφοράς.\nΜέχρι τότε προφανώς και θα δίνουμε απαντήσεις δίχως να γνωρίζουμε τί είναι εκείνο για το οποίο μιλάμε. Κι επειδή δεν θα ρωτάμε κάν, θα είμαστε ένας κόσμος που θα έχει λύσει όλα τα προβληματά του, διότι απλά δεν θα έχει κανένα, όπως σκωπτικά το θέτεις στην παραπάνω πρόταση. Και φτάνουμε επομένως στην παράδοξη διαπίστωση πως 'όλα τελικώς βαίνουν καλώς' δεδομένου ότι δεν έχουμε ερωτήματα και προβλήματα να επιλύσουμε.\nΕίναι άραγε έτσι, ή κάτι πάει στραβά στη διαπίστωσή μας και στο σύνολο του συλλογισμού μας;\nΚατά την ταπεινή μου άποψη, το ερώτημα μπορεί να τεθεί ευθέως ή και πλαγίως. Η ευθεία ερώτηση είναι 'τί είναι ερώτημα;', δηλαδή τί εκφράζει αυτή η ανάγκη του ανθρώπου να απορεί; Η πλάγια υποερώτηση στο ίδιο ακριβώς ερώτημα είναι 'τί είναι εκείνο στο οποίο απαντήσαμε με τη λέξη <>'; Αφού αρχίσουμε να διευκρινίζουμε τί είναι εκείνα στα οποία απαντήσαμε θετικά ('το χρήμα', 'η επιχείρηση', 'ο μισθός', 'τα δικαιώματα'), θα καταλήξουμε σιγά σιγά και στη φύση του αρχικού ερωτήματος.\nΦαντάσου λοιπόν, να μην είχαμε θέσει το ερώτημα 'τί είναι θεός;' στον παπικό μεσαίωνα... Ή να μας απαντούσαν 'σιγά σιγά θα ρωτήσεις και τί είναι το ερώτημα, αντίχριστε!'. Άραγε θα ζούσες τώρα με την σύγχρονη οικονομική αντίληψη των πραγμάτων ή με την τότε θεοκρατική;\nΕπομένως δέν υπάρχει τίποτε που μπορούμε να δεχτούμε ώς "αξίωμα"-όλες οι έννοιες θα πρέπη να ερμηνεύωνται και να εξηγούνται με βάση άλλες έννοιες και αυτές πάλι με βάση άλλες έννοιες κ.ο.κ. οπότε δέν μπορεί να γίνη συζήτηση.\nΚι αυτό φαντάσου να στο διατύπωνε ο πάπας κατά το μεσαίωνα, όταν προσπαθούσες να κατανοήσεις τί είναι εκείνο που φαίνονταν να σε εξουσιάζει.\nΕμείς θα κάνουμε συζήτηση ώστε να δούμε πού θα καταλήξουμε. Και ίσως δεν καταλήξουμε σε συμπέρασμα, αλλά σε κάτι σημαντικότερο.\nΓιά να απαντήσουμε όμως στην άποψή σου,θα πρέπη πρώτα να απαντηθή το ερώτημα "τί είναι αλλαγή".\nΕνδιαφέρον κι αυτό το ζήτημα. Διότι είναι κάτι που ουδέποτε έχει εμφανιστεί στον κόσμο μας. "Πριν την αλλαγή ο άνθρωπος εκμεταλλεύονταν το συνάνθρωπό του. Μετά την αλλαγή συνέβη το αντίστροφο."\nΥπάρχει άραγε η αλλαγή ως παρατηρηθέν γεγονός ή μήπως είναι κάτι που θα πρέπει να βρει ο άνθρωπος για πρώτη φορά στην ιστορία; Να παράξει αλλαγή;\nΟπότε λοιπόν καλύτερα να μήν υπάρχη καμμιά αλλαγή διότι αυτή η αλλαγή θα επηρεάση άλλες παραμέτρους που θα πρέπη να αλλάξουμε και αυτές άλλες κλπ κλπ.\nΑυτό θα το ελέγξουμε παρακάτω, αφού πρώτα κάνουμε τις απαραίτητες διευκρινίσεις.\nΚαι τί είναι η "συνειδησιακή δραστηριοποίηση";Πώς γίνεται μιά συζήτηση "μακρυά από τα τετριμμένα";Δέν πρέπει κατ'αρχάς να ορίσουμε τί σημαίνει η έννοια "τετριμμένα";Ολα αυτά δείχνουν ότι με τον τρόπο που εννοείς εσύ την οποιαδήποτε συζήτηση μπαίνουμε σε έναν φαύλο κύκλο,όπου γιά να μιλήσουμε γιά κάτι πρέπει να το ορίσουμε με βάση κάτι άλλο που επίσης πρέπει να ορίσουμε με βάση κάτι άλλο,όπως είπα και πιό πάνω.\nΚαι πάλι άψογη παρατήρηση. Σάμπως δεν είναι φαύλος κύκλος η ίδια η οικονομία ή η επιχειρηματικότητα στην οποία αναφέρεσαι εσύ; Τί θα χάσουμε λοιπόν αν συζητήσουμε για κάτι διαφορετικό απο εκείνο που μας έχει γίνει απλά συνήθεια;\nΕσύ υποστηρίζεις ότι σε εποχές 'οικονομικής δυσκολίας' πρέπει να μιλάμε για απτά/πρακτικά ζητήματα. Εγώ απεναντίας υποστηρίζω ότι το γεγονός και μόνο ότι μάθαμε να συζητάμε 'περί απτών' και 'πρακτικών' συνιστά το σύνολο της 'οικονομικής δυσκολίας' που ονομάζουμε 'κρίση'. Η καταναλωτική μανία και το κυνήγι της κτητικής ηδονής δεν απαιτούν σύνθετη σκέψη, αλλά απλή υποακοή στους εκάστοτε νόμους της αγοράς και της επιταγές της μαζικής ψυχολογίας. Δεν σου βάζουν επιπλέον φόρους επειδή φιλοσοφούν, αλλά επειδή λύνουν 'απλά' και 'πρακτικά' ζητήματα. Δεν εφορμά η Αμερική προς το Ιράκ για φιλοσοφικούς λόγους και συμπεράσματα πολύπλοκων ερωτημάτων, αλλά και 'απλές' και 'πρακτικές' λύσεις. Σου λέει ο κυβερνήτης "χρειάζομαι φθηνό πετρέλαιο ώστε να ευχαριστήσω τους πολίτες και με ξαναψηφίσουν ως κυβερνήτη τους. Υπάρχει η μέθοδος της διαπραγμάτευσης και η μέθοδος του πολέμου. Τί είναι πιο απλό, άμεσο και πρακτικό; Αυτό το κάνω." Και τώρα που όλοι ψάχνουν να βρουν φιλοσοφικά ερείσματα (ιδεολογίες) στις επιλογές της Τρόικας προφανώς και παραβλέπουν το 'απλό' και 'πρακτικό' κομμάτι της: "πρέπει να βγουν τα νούμερα!".\nΦυσικά και είμαστε όλοι "επιχειρηματίες".Ακόμα και όσοι μισθωνόμαστε,στην πραγματικότητα "πουλάμε" το προϊόν μας,που είναι η εργασία μας,σ'αυτόν που μάς προσφέρει την συμφερότερη "τιμή" (δηλαδή μισθό και θέση εργασίας).Αυτό δέν κάνει και ο υφασματέμπορος,ο μπακάλης,ο κατασκευαστής αεροπλάνων κλπ κλπ;Πουλάει το προϊόν του σ'όποιον τού δίνει την συμφερώτερη -γι'αυτόν- τιμή...\nΔηλαδή, το προϊόν μας είναι η εργασία μας; Εγώ παράγω εργασία όπως ο τσαγγάρης παράγει παπούτσια; Άλλο πάλι κι ετούτο, Αλβέρτο. Η εργασία είναι δραστηριότητα παραγωγής προϊόντος κι όχι το προϊόν καθαυτό. Δεν έχεις κάτσει ποτέ πάνω σε εργασία, δεν έχεις φάει εργασία, δεν έχεις ακούσει εργασία, δεν έχεις πιει εργασία. Είναι σαν να λέω ότι η όραση, δηλαδή η δραστηριότητα που βλέπει ένα δέντρο είναι το ίδιο το δέντρο. Ή θα ήταν σαν να υποστηρίζω ότι, αν το περπάτημα είναι η δραστηριότητα με την οποία φτάνω στο πάρκο, τότε το περπάτημα είναι το ίδιο το πάρκο. Η εργασία, όπως και όλα τα παραπάνω, είναι το μέσο με το οποίο φτάνουμε στον προκαθορισμένο στόχο, που εμείς έχουμε θέσει.\nΞεκινώντας από αυτό το παράδοξο καταλήγεις σε κάτι που φαίνεται μεν λογικό, αλλά είναι εξίσου τελείως παράδοξο: ότι είμαστε όλοι επιχειρηματίες που αγοραπωλούμε την εργασία μας, δηλαδή κάτι που δεν αποτελεί προϊόν.\nΕκείνο που προφανώς ήθελες να γράψεις έχει ως εξής: προσφέρουμε τις υπηρεσίες μας με κάποια ανταλλάγματα. Ακόμα κι αν δεχθεί κανείς αυτή την πρόταση άκριτα, δεν παύει ετούτη η πρόταση να αναιρεί την ίδια επιχειρηματικότητα. Διότι η επιχείρηση είναι μία δραστηριότητα με σκοπό το ατομικό κέρδος του εκάστοτε επιχειρηματία. Αν η επιχείρηση είχε ως στόχο το κέρδος του πελάτη, τότε δεν θα ήταν επιχείρηση αλλά κοινωφελής ή μή κερδοσκοπικός οργανισμός (απλά για να συντηρείται). Εδώ, όμως, στην περίπτωση που εγώ υπηρετώ κάποιον (δηλαδή 'πουλώ' την υπηρεσία μου στον επιχειρηματία), το κέρδος του προϊόντος μου μεταφέρεται σε εκείνον που υπηρετώ κι όχι σε εμένα... Επομένως, αν εγώ λογίζομαι ως επιχειρηματίας που παράγει και πουλά υπηρεσία, ο επιχειρηματίας που με προσλαμβάνει διαχειρίζεται ως μεσάζων την υπηρεσία μου μεταξύ εμού και του τελικού πελάτη που θα απολαύσει το έργο της υπηρεσίας μου. Εκείνος δεν 'επιχειρεί' σε τίποτα το παραγωγικό καθαυτό, παρά μόνο 'τζογάρει' σε σχέση με το αν η δική μου υπηρεσία θα καταφέρει ή όχι να ανταποκριθεί στα του πελάτη. Δηλαδή, λέει 'ποντάρω 1000 ευρώ στον Stavmanr με απόδοση 2:1 ότι θα καταφέρει σε ικανοποιήσει, φίλε μου, Hastaroth'. 'Αν το καταφέρει, θα μου δώσεις 2000'. Και το τζογάρισμα συνεχίζεται μέχρι τελικής πτώσεως ενός από τους δύο.\nΓι' αυτό, άλλωστε, και η κύρια επιχειρηματική δραστηριότητα έχει πλέον μεταφερθεί στο χρηματιστήριο, με τα αποτελέσματα που βιώνουμε όλοι μας.\nΗ επιχειρηματικότητα δέν αποκλείει την ανθρωπιά,ούτε η ανθρωπιά αποκλείει την επιχειρηματικότητα.\nΗ επιχειρηματικότητα είναι χρηματικό κέρδος και το χρηματικό κέρδος είναι άδικο από τη φύση του, κι ως επί τούτου απάνθρωπο. Αλλά όντως απαιτεί τεράστια κουβέντα για το τί είναι κέρδος μέσα σε ένα οικονομικό σύστημα.\nΓιώργο, μπορεί όντως να επεκτείνουμε τη συζήτηση, αλλά δεν νομίζω ότι υπήρχε συζήτηση εξαρχής σε έναν νήμα της μορφής 'έφυγε από τη ζωή ο Τάκης'. Κι επειδή δεν πιστεύω ότι το ίντερνετ είναι πρόσφορος τόπος για μνημόσυνα και κόλλυβα, θεωρώ πως είναι σημαντικότερο να συζητάμε για ζητήματα που άπτονται του θέματος. Τέτοιο ζήτημα είναι λχ. το γιατί πεινάμε, ή πεινούν ή θα πεινάσουν άνθρωποι στον κόσμο, την ίδια ώρα που αυτός που έδωσε τη συμβουλή να πεινούν οι άνθρωποι από τρέλα δεν πείνασε κι ούτε τρελάθηκε.\nΚατά τα άλλα, ο θάνατος ενός συνανθρώπου είναι πάντοτε τραγικό γεγονός.\n[ Το μήνυμα τροποποιήθηκε από τον/την : StavmanR στις 11-10-2011 18:54 ]\nΕγώ θα ήθελα να σταθώ λίγο στην κατά κάποιο τρόπο "ειδωλοποίηση" του Jobs, και κυρίως στη μεγάλη διάδοση των "συμβουλών" του, ειδικά τις τελευταίες μέρες, μετά το θάνατό του. Κακά τα ψέματα οι ρήσεις αυτές δεν είναι applicable σε όλους, ο Jobs δεν ήταν τυχαίος - είτε το θέλουμε είτε όχι ήταν ένας άνθρωπος που είχε άστρο, εκ φύσεως πρωτοπόρος και ικανός. Δηλώσεις όπως "Η καινοτομία είναι η ειδοποιός διαφορά ανάμεσα στον ηγέτη και σε όσους ακολουθούν από πίσω ασθμαίνοντας. Γιατί να καταταγείς στο Ναυτικό, αφού μπορείς να γίνεις πειρατής με το δικό σου πειρατικό καράβι;" ή "Θες να περάσεις τη ζωή σου πουλώντας ζαχαρόνερο ή προτιμάς να αλλάξεις τον κόσμο;", ακούγονται πραγματικά πολύ όμορφες αλλά προς Θεού, δεν είναι για όλους. Μακάρι να μπορούσαμε όλοι να αλλάξουμε τον κόσμο... κάποιοι θα μείνουν ένα βήμα πίσω, γιατί δεν υπάρχει χώρος για όλους στην πρώτη σειρά...\nΤο μέλος StavmanR στις 11-10-2011 στις 16:54 έγραψε...\nθεωρώ πως είναι σημαντικότερο να συζητάμε για ζητήματα που άπτονται του θέματος. Τέτοιο ζήτημα είναι λχ. το γιατί πεινάμε, ή πεινούν ή θα πεινάσουν άνθρωποι στον κόσμο, την ίδια ώρα που αυτός που έδωσε τη συμβουλή να πεινούν οι άνθρωποι από τρέλα δεν πείνασε κι ούτε τρελάθηκε.\nΈχουμε υποχρέωση να βοηθάμε το διάλογο ως συνομιλητές. Οι συνεχείς εκτενείς μονόλογοι, κάποιοι εκ των οποίων δεν έχουν σχέση με το θέμα, δεν βοηθούν τη συμμετοχή άλλων και κουράζουν. Ορίστε παρακαλώ ένα σχετικό ερώτημα και συνομιλήστε εστιάζοντας σε αυτό.\nΓιώργο, καταλαβαίνω το δικό σου ρόλο.\nΘα ήθελες -με τη σύμφωνη γνώμη των υπόλοιπων και ειδικά του Αλβέρτου με τον οποίο και αναπτύξαμε τη συζήτηση- να μεταφέρεις τα όσα 'σχετικά-άσχετα' γράψαμε σε νέο νήμα με τίτλο λχ. 'επιχειρηματικότητα: ο ρόλος του επιχειρηματία στη σύγχρονη οικονομία', ώστε να συνεχιστεί εκεί η όποια συζήτηση δίχως να προκαλούμε, εν αγνοία μας, πρόβλημα σε άλλα νήματα;\n[ Το μήνυμα τροποποιήθηκε από τον/την : StavmanR στις 13-10-2011 13:11 ]\nStavmanR και PHILIPPOSSM και nikosroman\n....εεε κάποιοι τους γράψαν και τραγουδάκια τους\nτο 'μπράβο' ανήκει ταυτόχρονα και στον Αλβέρτο, διότι έχει το θάρρος της άποψής του, εξαιτίας της οποίας γίνεται όλη η συζήτηση. Δεν έχει νόημα οποιαδήποτε συζήτηση στην οποία δεν ακούγονται όλες οι απόψεις.\nΠολλές φορές δημιουργείται η εντύπωση του ανταγωνισμού μεταξύ των μελών επάνω στις συζητήσεις. Κάτι τέτοιο δεν ισχύει στην περίπτωσή μας, καθότι την άποψη του Αλβέρτου τη σέβομαι, ειδικότερα όταν αφορά ζητήματα γλώσσας και ορθής γραφής. Αυτό δεν σημαίνει ούτε ότι είναι αλάνθαστος, ούτε κι ότι είμαι αλάνθαστος. Τα λάθη μας ανακαλύπτουμε μέσα στις συζητήσεις μας.\nΑκόμα κι αν διαφωνώ με κάποιες απόψεις του, συμβαίνει μάλλον διότι έχουμε ριζική διαφορά στην εννόηση των πραγμάτων. Όμως η συμβολή του στο δημόσιο διάλογο είναι καθοριστική, καθότι παράγει σαφή και οργανωμένο λόγο, σε μία περίοδο που η δομή του λόγου έχει αποσαθρωθεί στις μεταξύ μας συζητήσεις.\nΜην το βλέπετε ως 'κόντρα'. Δείτε το ως μία ευκαιρία να ψάξουμε να βρούμε τί συμβαίνει μέσα στο ίδιο μας το κεφάλι και παρεμποδίζει την μεταξύ μας συνεννόηση. Όσα γράφω στον Αλβέρτο, δεν αφορούν τον Αλβέρτο, αλλά όλους μας. Όλοι έχουμε μέσα μας τον 'καπιταλισμό', την 'ανοησία', το 'φόβο', το 'άγχος του αύριο', το μικρόβιο του θανάτου κλπ. Που σημαίνει ότι ακόμη κι αν ανατραπούν τα πράγματα σε πολιτικό ή οικονομικό επίπεδο και δεν είμαστε έτοιμοι να τα διαχειριστούμε, τότε δεν αλλάξαμε επί της ουσίας τίποτα.\nΜε απλά λόγια, δεν είναι στις προθέσεις μου να αδικήσω τον εκάστοτε χορτάτο για το όνομα του πεινασμένου, προβάλλοντας ιδεολογικό στήριγμα στον εκάστοτε πρώην πεινασμένο που άφησε τον πρώην χορτάτο νηστικό.\nΑυτά από τη δική μου πλευρά.\n[ Το μήνυμα τροποποιήθηκε από τον/την : StavmanR στις 14-10-2011 18:07 ]\nΤο μέλος Pentatonikos στις 15-10-2011 στις 11:21 έγραψε...\nΚατ' αρχας ντροπη σε ολους τους κομπλεξικους που χαιρονται με το θανατο αυτου του ανθρωπου... Η λογικη 'ηταν επιχειρηματιας αρα καπιταλιστης αρα καθικι αρα του αξιζει μαρτυρικος θανατος' ειναι τουλαχιστον εμετικη... Ο Jobs ηταν αυτος που ειχε την ιδεα για προσωπικους υπολογιστες (τα γνωστα PCs) για να μπορειτε εσεις τωρα να παιζετε DotA σε ενα μηχανιμα που σχεδιαστηκε για να λυνει ολοκληρωματα...\nΝοιωθω την αναγκη να αναφερω το θανατο ενος αλλου τεραστειου ανθρωπου της πληροφορικης που προσεφερε (στα ματια ενος πληροφορικαριου) περισσοτερα απο τον Steve Jobs... Προκειται για τον Dennis Ritchie, εφευρετη της γλωσσας C και του βασιλια των λειτουργικων συστηματων UNIX... Πεθανε στις 8/10/2011, 3 ημερες μετα τον Steve Jobs και ο θανατος του δεν ελαβε την πρεπουσα δημοσιοτητα ουτε καν στους κυκλους των προγραμματιστων μιας και ολα τα μεσα ασχολουταν με τον Jobs...\nRIP Dennis Ritchie, thank you the most...!\nΝομίζω ότι με την τελευταία παράγραφο σου αναίρεσες μόνος σου τα σιχτιρίσματα τις πρώτης παραγράφου.......\nΔεν νομίζω ότι χαίρεται κανένας με τον θάνατο ενός ανθρώπου, άρα το σκεπτικό σου είναι τελείως άσχετο με το θέμα. Αυτό που κατά βάσιν λένε οι περισσότεροι (τουλάχιστον στην αρχή) είναι για τον τρόπο που παρουσιάστηκε ο θάνατος του.\nΓιατί δεν υπήρξε π.χ ένα ποστ για τον Dennis Ritchie?\nΣυμφωνώ Φίλιππε... Τα περί κομπλεξικών επιστρέφονται στον αποστολέα τους, μαζί με τη συμπάθειά μου...\nΑ, και για την Ιστορία...Ο ιθύνων νους και κατασκευαστής του πρώτου Apple computer ήταν ο Steve Wozniak και όχι ο Steve Jobs...Ο Jobs ήταν φιγουρατζής και πάντα αποζητούσε την αναγνώριση...(ίσως και ολίγον "κομπλεξικός" δηλαδή...). Η δική του συμβολή αφορούσε κυρίως το marketing, στο οποίο ήταν πράγματι guru αν λάβουμε υπόψη μας ότι περί το ένα εκατομμύριο "πελάτες" προπαρήγγειλαν το νέο iphone μέσα σε μια μόνο ημέρα!!!\nΕπίσης, οι τεχνολογίες αιχμής που χρησιμοποιήθηκαν στο πρώτο υπολογιστή της Apple (όπως το γραφικό περιβάλλον εργασίας-GUI ή το mouse) δεν εφευρέθηκαν από την ίδια (δλδ, τον Wozniak...) αλλά ήταν ώριμες τεχνολογικές ιδέες του PARC της XEROX και του Douglas Engelbart, ο οποίος δε πήρε φράγκο για τη σπουδαία εφεύρεση του mouse, την οποία παραχώρησε η SRI στην Apple...\n[ Το μήνυμα τροποποιήθηκε από τον/την : o-Zone στις 15-10-2011 14:22 ]\nΚάπως έπρεπε να απαντήσεις και σύ...σε κατανοώ, αν και περίμενα περισσότερα από σένα...\nΞέρω, ξέρω...tough luck...\n"Κατ' αρχας ντροπη σε ολους τους κομπλεξικους που χαιρονται με το θανατο αυτου του ανθρωπου... Η λογικη 'ηταν επιχειρηματιας αρα καπιταλιστης αρα καθικι αρα του αξιζει μαρτυρικος θανατος' ειναι τουλαχιστον εμετικη... Ο Jobs ηταν αυτος που ειχε την ιδεα για προσωπικους υπολογιστες (τα γνωστα PCs) για να μπορειτε εσεις τωρα να παιζετε DotA σε ενα μηχανιμα που σχεδιαστηκε για να λυνει ολοκληρωματα...\nΝοιωθω την αναγκη να αναφερω το θανατο ενος αλλου τεραστειου ανθρωπου της πληροφορικης που προσεφερε (στα ματια ενος πληροφορικαριου) περισσοτερα απο τον Steve Jobs... Προκειται για τον Dennis Ritchie, εφευρετη της γλωσσας C και του βασιλια των λειτουργικων συστηματων UNIX... Πεθανε στις 8/10/2011, 3 ημερες μετα τον Steve Jobs και ο θανατος του δεν ελαβε την πρεπουσα δημοσιοτητα ουτε καν στους κυκλους των προγραμματιστων μιας και ολα τα μεσα ασχολουταν με τον Jobs..."\nΕλάσσονα Pentatonike (εξαιτίας του στενάχωρου θέματος),\nσυμφωνούμε στο γεγονός ότι κάθε θάνατος είναι τραγικός. Συμφωνούμε στο γεγονός ότι κάθε αποθανών είναι 'συγχωρεμένος'. Άλλωστε και να θέλουμε να τον τιμωρήσουμε για τα λάθη του, θα πρέπει να περιμένουμε να ...βρεθούμε κι εμείς στην τωρινή του κατάσταση, διότι η σωματική τιμωρία είναι πλέον αδύνατη.\nΕπομένως, δεν νομίζω ότι η αναφορά στο πρόσωπο του Steve Jobs έχει νόημα ως τέτοια από όποιον κι αν τίθεται. Ο S.J. ανήκει πλέον σε μία άλλη φύση, σε πνευματική κατάσταση, και τα σχόλια προς το όνομα αυτό είναι σχόλια προς αυτήν την πνευματική κατάσταση.\nΑποτολμώντας μία ερμηνεία όσω γράφονται, θα υποστήριζα ότι ο S.J. αποτελεί μία κορύφωση διαφόρων πτυχώσεων της κοινής μας ζωής. Μία από τις πτυχώσεις είναι η ερευνητική του ιδιότητα, άλλη είναι η κοινωνική του διαδρομή, άλλη είναι η επιχειρηματικότητα, άλλη είναι η προσωπική του ζωή κ.ο.κ. Όσο παράλογη είναι μία αναφορά στην 'κακή επιχειρηματικότητα' του S.J., άλλο τόσο παράλογη είναι και μία αναφορά στην 'καλή επιστημονικότητα' του S.J., διότι εκφράζουν ιδιότητες ενός προσώπου που δεν υπάρχει πια ως φυσικό πρόσωπο στον κόσμο μας. Επομένως, όλες οι αναφορές στο πρόσωπο έχουν πλέον 'ιστορική σημασία' (ή πνευματική) κι όχι προσωπική ή 'φυσική'.\nΌπως έγραψα και προς τον Αλβέρτο σε κάποιο σχόλιο παραπάνω, δεν μπορούμε να εξατομικεύσουμε ουσιαστικά μία εφεύρεση, είτε αφορά τον ηλεκτρισμό είτε τη γλώσσα προγραμματισμού. Κι ετούτο διότι για να γίνει μία εφεύρεση προϋποτίθεται ένα τεράστιο πνευματικό υπόστρωμα στο οποίο συμμετέχει όλη η ιστορία και η κοινωνία σύσσωμες. Για να φτάσει οποισδήποτε SJ στο σημείο να βρει μια γλώσσα προγραμματισμού, έχει εργαστεί ο Homo Erectus σε χωράφι, ώστε να ταΐσει τους προγόνους του SJ, καθώς και όλους όσους σήμερα εργάζονται σε χωράφι για να τραφεί ο SJ και να αφοσιωθεί στο δικό του έργο. Η προσωποποίηση και η εξατομίκευση των επιτευγμάτων, είναι μία 'πλάνη' (ή μάλλον ένας τρόπος για να παράξουμε κι άλλες κοινωνικές δυνάμεις προς την αυτή κατεύθυνση) και ισχύει μόνον εφόσον παραληφθούν όλοι οι υπόλοιποι παράγοντες που συνετέλεσαν στην δημιουργία του συγκεκριμένου προσώπου και στην παραγωγή των προϋποθέσεων για την εφεύρεση. Η ιστορία μας δείχνει ότι οι εφευρέσεις γίνονται είτε ταυτόχρονα από δύο επιστήμονες, είτε σε συνεργασία ή ανταγωνισμό μεταξύ τους, είτε κι εν πλήρει αγνοία του ενός προς τον άλλο. Που σημαίνει ότι ακόμη κι αν δεν υπήρχε ο SJ, οι εφευρέσεις του θα είχαν εφευρεθεί από άλλο, διότι το αίτημα για την εφεύρεση έχει ήδη κατατεθεί ως πρωτεύον μέσα στα πλαίσια της κοινωνίας.\nΑυτό από την άλλη δεν σημαίνει ότι το πρόσωπο δεν έχει αξία ή ιδιαιτερότητα. Απεναντίας, σημαίνει ότι η αξία και η ιδιαιτερότητα κάθε προσώπου είναι σε συνάρτηση με την αξία και την ιδιαιτερότητα που του παρέχουν τα υπόλοιπα μέλη μίας κοινωνίας, ακόμα κι αν στο τέλος φτάνουν σε σημείο να το καταραστούν ή και να το θανατώσουν μέσα από τους κανόνες που θεσπίζονται και τους συσχετισμούς που αναπτύσσονται (παράδειγμα Σωκράτη). Κανείς Σωκράτης, Ιησούς, Βούδας, Αρχιμήδης, Γκάντι, Αινστάιν, δεν γεννήθηκε κι έζησε μόνος καταμεσίς του Αμαζονίου ή της Σαχάρας, αλλά απεναντίας έζησαν και μεγάλωσαν μέσα σε κοινότητες ανθρώπων. Και οι κοινότητες εξέφρασαν τις ελπίδες τους, τους φόβους τους, τις δυνατότητές τους, τα αιτήματά τους, τις αδυναμίες τους διά των προσώπων αυτών, αντιπροσωπευτικά υπό μίαν έννοια.\n[ Το μήνυμα τροποποιήθηκε από τον/την : StavmanR στις 25-10-2011 16:37 ]\nΠάντως αν κρίνω από το μάκρος των απαντήσεων συμπεραίνω ότι μερικοί μερικοί ή βαριούνται αφόρητα ή ζούνε στην απόλυτη μοναξιά ή δεν έχουν κανένα ενδιαφέρον στην ζωή τους.\nΚάποια σημαντικά ερωτήματα που προκύπτουν, verocchio, έχουν ως εξής:\nΕσύ, όταν βαριέσαι, κάθεσαι και γράφεις ολόκληρα... βιβλία ή απλά χαζεύεις την τηλεόραση, τον υπολογιστή ή κάποιο παιχνίδι (ή και κοιμάσαι);\nΓιατί η συμμετοχή σε συζητήσεις είναι πράξη βαρεμάρας κι όχι το αντίθετο;\nΆραγε, το να μπαίνει κανείς σε μία συζήτηση και να 'πετά' έναν αφορισμό ή μία γενίκευτική δήλωση αποτελεί εκδήλωση ενδιαφέροντος προς τη συζήτηση ή και προς τους συμμετέχοντες;\nΤο μεγάλο προτέρημα του γραπτού λόγου είναι πως μπορεί καθένας να διαβάσει ό,τι θέλει δίχως να προαπαιτείται η ανάγνωση προηγούμενων σχολίων, σε αντίθεση με τον προφορικό λόγο κατά τον οποίο δεν μπορείς να προσπεράσεις έναν συζητητή, διότι η συζήτηση εξελίσσεται 'ζωντανά'. Άσκησε αυτή την δυνατότητα λοιπόν, αφού σου παρέχεται δωρεάν, ως δικαίωμα.\nΑνοίγω νέο θέμα συζήτησης στο "Περί ανέμων..." για να μπορέσουμε να αναπτύξουμε τις απόψεις μας γύρω από το νέο αυτό θέμα.\n[ Το μήνυμα τροποποιήθηκε από τον/την : StavmanR στις 25-10-2011 19:08 ]


Πώς και πού θα ψηφίσετε για την Κεντροαριστερά (οδηγίες και αναλυτικοί πίνακες)\nΚατηγορία: ΕΛΛΑΔΑ\tΔημοσιεύτηκε στις 08 Νοεμβρίου 2017\n«Aνοιξε το 85% των Εκλογικών Κέντρων σε όλη τη χώρα και το εξωτερικό, με προσέλευση χειριστών και περίπου 4.000\nεθελοντών για τη στελέχωση των Εφορευτικών Επιτροπών. Δοκιμάστηκαν με επιτυχία σενάρια κρίσης. Αν ληφθεί υπ’ όψη ότι, σύμφωνα με τις ισχύουσες προδιαγραφές ασφαλείας, αρκούσε να ανοίξει το 40% των Εκλογικών Κέντρων για να θεωρηθεί επιτυχής η γενική δοκιμή τότε είμαστε απόλυτα ικανοποιημένοι», επισημαίνει σε ανακοίνωσή του ο Νίκος Αλιβιζάτος για τη γενική δοκιμή της ψηφοφορίας που πραγματοποιήθηκε την Κυριακή και εκφράζει την αισιοδοξία του τόσο για την σωστή λειτουργία του συστήματος on line διασύνδεσης όσο και για την υψηλή συμμετοχή εθελοντών.\nΠώς ψηφίζεις στο εκλογικό κέντρο\nΓια να ψηφίσουν οι προσερχόμενοι, εκτός των προεγγραφέντων, οφείλουν να επιδεικνύουν\nταυτότητα ή διαβατήριο, να συμπληρώνουν και να υπογράφουν την προβλεπόμενη αίτηση-δήλωση και να καταβάλουν για την κάλυψη της δαπάνης της ψηφοφορίας το ποσό των τριών ευρώ. Στον δεύτερο γύρο (19.11.2017), δικαίωμα ψήφου έχουν μόνον όσοι εκλογείς ψήφισαν στον πρώτο (12.11.2017).\nΤο ψηφοδέλτιο θα είναι ένα και θα περιλαμβάνει τα ονόματα όλων των υποψηφίων. Οι ψηφοφόροι θα εκδηλώνουν την προτίμησή τους σημειώνοντας έναν σταυρό προτίμησης\nΑξίζει να σημειωθεί ότι οι πολίτες θα μπορούν να ψηφίζουν στο πλησιέστερο εκλογικό κέντρο και όχι σε αυτό που ψηφίζουν στις εθνικές εκλογές.\nΤο Protagon δημοσιεύει και τους αναλυτικούς πίνακες με τα εκλογικά κέντρα ανά περιφερειακή ενότητα σε όλη την Ελλάδα, ώστε\nνα ξέρουν οι ενδιαφερόμενοι πού θα ψηφίσουν (δείτε εδώ).\nΕπίσης παρατίθενται και τα σημεία όπου μπορούν να ψηφίσουν οι έλληνες κάτοικοι εξωτερικού (δείτε εδώ).\nΠροεγγραφή για την διευκόλυνση των ψηφοφόρων\nΗ Ανεξάρτητη Επιτροπή Διαδικασιών & Δεοντολογίας (ΑΕΔΔ) με ειδική φόρμα στην ιστοσελίδα της, καλεί όσους επιθυμούν να προεγγραφούν στους εκλογικούς καταλόγους για να ψηφίσουν πιο εύκολα και να αποφύγουν τα ενδιάμεσα στάδια.\nOσοι ολοκληρώσουν την διαδικασία της προεγγραφής αρκεί να δηλώσουν ότι προσήλθαν στους εθελοντές που θα βρίσκονται στα εκλογικά κέντρα, προκειμένου να το επιβεβαιώσουν στα τάμπλετς που είναι συνδεδεμένα με το σύστημα on line διασύνδεσης. Λαμβάνουν απευθείας ψηφοδέλτια, εάν έχουν προπληρώσει δεν χρειάζεται ούτε να καταβάλουν το αντίτιμο συμμετοχής και κατευθύνονται στην κάλπη χωρίς τις ενδιάμεσες στάσεις .\nΗ διαδικασία της προεγγραφής γίνεται στην ηλεκτρονική διεύθυνση dpekloges.gr\nΟσοι προεγγραφούν θα μπορούν να επιλέξουν στη σχετική φόρμα αν θέλουν να είναι φίλοι ή μέλη του νέου φορέα.\nΒήμα 1: Συμπλήρωση των απαιτούμενων στοιχείων στην ειδική φόρμα.\nΒήμα 2: Λήψη εκλογικού αριθμού\nΒήμα 3: Προπληρωμή αν θέλουν της ειδικής συνδρομής των 3 ευρώ για την συμμετοχή στις εκλογές\nΒήμα 4: Επιλογή στη σχετική φόρμα της κατηγορίας «μέλη» αν θέλουν να συμμετάσχουν στο ιδρυτικό συνέδριο του νέου φορέα ή της κατηγορίας «φίλοι» αν θέλουν μόνο να ψηφίσουν.\nΟ πρώτος κατάλογος αυτός των φίλων, θα καταστραφεί δυο μήνες μετά την ψηφοφορία και αφού έχουν κατατεθεί πιθανές ενστάσεις. Ο δεύτερος των μελών θα αποτελέσει τη βάση για να καταρτισθεί το Μητρώο Μελών του νέου ενιαίου πολιτικού φορέα.\n*Το Protagon δημοσιεύει λεπτομερείς πίνακες με τα εκλογικά κέντρα σε όλη την Ελλάδα, τα εκλογικά κέντρα για τους απόδημους και οδηγίες για τη διαδικασία. Γιατί διευκολύνει η προεγγραφή μέσω της ειδικής φόρμας στην ιστοσελίδα της οργανωτικής επιτροπής


Η Χρυσή Αυγή σχολιάζει το εκλογικό αποτέλεσμα | XΤΥΠΟΣ online\nΑρχική Εκλογές Εκλογές 2012 Η Χρυσή Αυγή σχολιάζει το εκλογικό αποτέλεσμα\n“Μεγάλη νίκη παρά τη λάσπη και την πόλωση”\nΟ Λαϊκός Σύνδεσμος Χρυσή Αυγή σχολιάζει με ανακοίνωσή του το εκλογικό αποτέλεσμα της Κυριακής, όπου το κόμμα συγκράτησε τις δυνάμεις του και θα εκπροσωπηθεί στη νέα Βουλή με 18 Βουλευτές. Η ανακοίνωση είναι η εξής:\n“Η προεκλογική περίοδος που μόλις μας πέρασε χαρακτηρίστηκε από τον ολοκληρωτικό πόλεμο λάσπης του συστήματος εναντίον της Χρυσής Αυγής. Οι αγωνιστές της Χρυσής Αυγής βρήκαν μπροστά τους τις συντονισμένες ενέργειες σύσσωμου του συστήματος, το οποίο επεδίωκε την σύσταση του νέου δικομματισμού, αφού το ΠΑΣΟΚ “μας άφησε χρόνους”. Με μαεστρία στήθηκε ένα παιχνίδι κατατρομοκράτησης του Ελληνικού Λαού υπό τον φόβο του “κομμουνισμού”, γεγονός που κατάφερε να συμπιέσει τα ποσοστά όλων των κομμάτων, εκτός της ΧΡΥΣΗΣ ΑΥΓΗΣ.\nΤο σημερινό εκλογικό αποτέλεσμα είναι μια τέραστια Νίκη της Χρυσής Αυγής και των Ελλήνων πολιτών ενάντια σε αυτούς που τον καταπιέζουν και τον ξεπουλάνε. Η “επόμενη μέρα” βρίσκει την Χρυσή Αυγή εκεί που ήταν και την “προηγούμενη μέρα” στις επάλξεις του Αγώνα ΕΝΑΝΤΙΟΝ ΟΛΩΝ και Υπέρ των Ελλήνων! Για την Πατρίδα και τον Λαό!”\nΠροηγούμενο άρθροΤι δηλώνει ο Φώτης Κουβέλης για τη συμμετοχή της ΔΗΜΑΡ σε κυβέρνηση συνεργασίας\nΕπόμενο άρθροΕίκοσι άτομα θα εργαστούν στο Δήμο Μεταμόρφωσης


OMOGENEIANEWS: Μεγαλειώδης μαθητική παρέλαση στο Κάιρο για την 28η Οκτωβρίου\nΑμέσως μετά ακολούθησε η Δοξολογία την οποία παρακολούθησε ο πρέσβης, Μιχαήλ – Χρήστος Διάμεσης, ο Πρόξενος Αχιλλέας Μπικής , ο Πρόεδρος της Ελληνικής Κοινότητας Καϊρου κ. Χρήστος Καβαλής, ο Αντιπρόεδρος κ. Μιχάλης Γκρουνστέιν, η Γενική Γραμματέας κ. Χρυσάνθη Σκουφαρίδου, οι Κοινοτικοί Επίτροποι Ανδρέας Ρούσσος, Λεωνίδας Φοντριέ, Στέλιος Χαλκιάς.\nΕνώ για του σπουδαίο έργο της πρώτης γυναίκας που έγινε μέλος του προεδρείου της Ε.Κ.Κ, μίλησε ο Πρέσβης κ.Μιχαήλ Χρήστος Διάμεσης, ο Πρόεδρος της Ε.Κ.Κ κ. Χρήστος Καβαλής, ο Αντιπρόεδρος κ. Μιχάλης Γκρουνστέιν. (Θα ακολουθήσει εκτενές ρεπορτάζ για τα αποκαλυπτήρια της προτομής της Στέλλας Κυριάζη).\nΜε συγκίνηση και υπερηφάνεια, όλοι παρακολούθησαν τους παραδοσιακούς χορούς από τους μαθητές όλων των ηλικιών. Την προετοιμασία και το συντονισμό της παρέλασης και της εκμάθησης των παραδοσιακών χορών στους μαθητές είχε η καθηγήτρια κ. Σωτηρία Μπέτα.